
DE  PATRVM 

ET    MEDII   AEVI    SGRIPTORVM   CODICIBVS 
IN  BIBLIOTHECA  PETRARCAE  OLIM  COLLEOTIS 


Cum  in  libello  qui  inscribitur  Petrarqiie  et  VHumanisme  biblio- 
thecam  tanti  uiri,  quantum  facultas  nostra  tulit,  instaurareconati 
essemus  et  antiqua  scripta,  quibus  ad  litterarum  doctrinaeque 
fontes  aperiendos  Petrarca  usus  esset,  enumerare  tentauissemus, 
dignum  quoque  nobis  uisum  est  similes  indagationes  de  Patribus 
institui.  Totam  enim  antiquitatem  complexns  est  Franciscus,  nec 
ueterum  modo  Romanorum  libros,  sed  ecclesiasticos  etiam  aui- 
dissime  quaesiuit.  Minore  quidem  diligentia  aut  industria  in 
scriptoribus  mediae,  quae  dicitur,  aetatis  uersatus  est,  et  omnia 
fere  quae  temporibus  illis  latine  composita  fuerunt  foeda  barbarie 
inquinata  fuisse  iudicauit.  Nonnulla  tamen  huiusmodi  scripta 
inter  libros  eius  paulatim,  ut  fit,  accesserunt.  Has  itaque  omnes 
clarissimi  quondam  thesauri  reliquias  a  nobis  passim  disquisitas 
in  unum  colligere  ac  demonstrare  statuimus,  atque  nonnullo- 
rum  uoluminum  adhuc  latentium  uestigia  quaerere,  ut  index 
ecclesiasticae  et  recentioris  partis  huius  bibliothecae  consti- 
tueretur. 

Aetate  iamdudum  certe  firmata  sacras  litteras  Petrarca  tractare 
coepit.  Poetas  quidem  omnes  el  historiae  philosophiaeque  scrip- 
tores  antiquos,  a  pueritia  in  deliciis  habitos,  iam  e  longo  tempore 
in  familiaritatem  receperat,  cum  Patres  eo  tempore  aut  omnino 
non  legerat,  aut  leuiter  attigerat  Locum  et  tempus,  quibus  pri- 
mum  codicum  sacrorum  copiam  quaesierit,  haud  dubie  perci- 
piemus,  si  paululum  in  mente  tenuerimus  epistulas  ab  eo  scriptas 
cum,  Valle  Clausa  in  perpetuum  relicta,  Mediolani  sedem  po- 
suerat.  Annis  enim  1353  sequentibusque  in  ea  ciuitate  ad  Ambro- 
sianam  ecclesiam  habitabat  priuatoque  sacerdotum  in  tabulario, 
quod  archiuum  ecclesiae   dicebat1,   frequens   uersabatur,   ruri 


1.  De  Vita  solitaria,  II,  6,  1  (Opera,  Basileae,  1581,  in-fol.,  p.  275). 

uero  Garegnanensibus  monachis,  qui  libros  in  monasterio  non- 
nullos  habebant,  familiarissime  utebatur.  Seu  igitur  piis  amicis 
instigantibus,  seufide  sua  christiana,  paulisper  iamdiu  debilitata, 
nouis  meditationibus  reuirescente,  ad  litteras  sacras  animum 
uertit. 

Ceterum  epistulis  amplissimis  amico  Francisco  Nellio  Floren- 
tino  recentem  affectum  aperit  :  «  Legi,  ait,  quae  delectabant, 
«  lego  quae  prosint.  Hic  mihi  nunc  animus  est  (immo  uero  iam- 
«  pridem  fuit,  neque  enim  nunc  incipio),  neque  uero  me  id  ante 
«  tempus  agere  coma  probat  albescens.  Iamque  oratores  mei 
«  fuerint  Ambrosius,  Augustinus,  Hieronymus  et  G-regorius,  phi- 
«  losophus  meus  Paulus,  poeta  Dauid. . .  »*.  Ex  his  uerbis  simili- 
busque,  quibus  referendis  non  locus  est,  facile  suspicamur  quo 
ardore  quaue  diligentia  iibris  Patrum  abhinc  bibliothecam  suam 
ornauerit,  praesertim  cum  in  hac  materia  studium  eius  singulare 
satis  compertum  habeamus. 


Opera  aetate  Patrvm  composita. 

In  operibus  Petrarcae  si  Graecorum  Patrum  nomina  quaesie- 
rimus,  fere  nullum  eorum  commemoratum  inueniemus.  Antonii 
quidem  eremitae  uita  a  S.  Athanasio  scripta  inter  armarii  diui- 
tias  designatur2,  cum  S.  Ioannis  Chrysostomi  opusculis  duobus 
« deuotissimis  libellis, »  ut  ait,  «  quorum  alter  De  reparatione 
lapsi,  De  compunctione  cordis  alter  inscribitur3. »  S.  uero  Basilii 


1.  Fam.  XXII,  10  (Cf.  Petrarque  et  Vllumanisme,  Parisiis,  1892,  p.  53).  V.  etiam 
Ep.  ad  post.  «  Sacris  litteris  delectatus,  in  quibus  sensi  dulcedinem  abdilam,  quam 
«  aliquando  contempseram...»  Sen.  VIII,  6,  de  Augustini  Conf.  :  « Is  liber  me  mutauit 
«  eatenus,  non  dico  ut  uitia  prima  dimitterem  (quae  uel  hac  utinam  aetate  dimiserim  !) 
«  sed  ut  ex  eo  sacras  litteras  nec  spernerem,  nec  odissem,  immo  uero  me  paulatim 
«  horror  ille  mulceret,  et  inuitas  aures  recusantesque  ad  se  oculos  traheret. »  (Op.  840). 
Addere  testimonia  facile  licet. 

2.  Profertur  non  tantum  in  Sen.  VIII,  6,  sed  in  Fam.  IV,  i,  in  libro  I  De  otio  relig., 
in  Vit.  sol.  II,  1,  1 ;  II,  4,  4. 

3.  S«n.VIU,6.  Citatur  Ioannes  in  dial.  I  De  uera  sapientia  (Op.  326)  et  sexies  alibi 
nominatur. 

apud  illum  nil  nisi  nomen  et  uirtutes  innotuerant1,  neque  am- 
plius  de  S.  Gregorio  Nazanzeno  dici  potest2.  De  Eusebii  chro- 
nicis  et  uita  S.  Glementis  papae  e  graeco  translatis  mox  dicemus. 
Haud  quidem  mira  uidetur  tanta  graecarum  litterarum  raritas, 
cum  solum  latinis  testimoniis  aut  translationibus  illas  nouerit3. 
Tres  inter  Latinos  clarissimi  Patres,  aliquid  latinitatis  aureae 
redolentes,  cariores  habuit  :  SS.  Hieronymum,  Ambrosium,  Au- 
gustinum.  Augustinum  quidem,  cuius  operibus  plerisque  sine 
dubio  potiebatur4,  tot  locis  laudauit,  inprimis  in  Secreto,  ut  opti- 
mum  exemplum  eligere  nesciamus.  His  tamen  uerbis,  quantum 
humanioribus  litteris  Augustinus  claruerit,  satis  proclamauit  : 
(f  Augustinum...  non  solum  familiariter  illis  [gentilium  libris]  uti 
«  non  puduit,  sed  ingenue  etiam  fateri  se  in  libris  Platonicorum 
«  magnam  fidei  nostrae  partem  inuenisse,  et  ex  libro  Giceronis, 
(.<  qui  uocatur  Hortensius,  mutatione  mirabili  ab  omni  spe  fal- 
«  laci...  auersum...  0  uirum  inenabilem  dignumque  quem  Gicero 
((  ipse  pro  rostris  laudet  cuique  publice  grates  agat,  quod  inter 
«  tam  multos  ingratos  unus  uelit  esse  gratissimus !  0  uirum  ma- 
«  gnifice  humilem...,  non  qui  alienis  plumis  ornatus  auctoribus 
((  insultet,  sed  qui  iam  Ghristianae  religionis  fluitantem  pup- 
«  pim  inter  haereticorum  scopulos  agens,  praesentisque  magni- 
«  tudinis  sine  arrogantia  sibi  conscius,  ueritatem  primordiorum 
((  suorum  et  adolescentiae  rudimenta  commemoret  et  doctor 
«  tantus  Ecclesiae  non  erubescat  ducatum  Arpinatis  hominis, 
«  licet  alio  tendentis.  Gur  autem  erubesceret?  Nemo  dux  sper- 
«  nendus  est,  qui  uiam  salutis  ostendit.  Quid  ergo  studio  ueritatis 
«  obesse  potest  uel  Plato  uel  Gicero,quorumalterius  schola  fidem 


1.  Vit.  sol.  1,4,2:  «Magnus  ille  Basilius  librum  paruum  de  solitariae  uitae  laudibus 
«  inscripsit,  de  quo  praeter  titulum  nihil  teneo;  et  quod  illum  in  uetustissimis  codicibus, 
«  sic  interdum  Petri  Damiani  opusculis  insertum  uidi,  ut  dubium  me  fecerit  an  Basilii 
«  esset  an  Petri»  (Op.  226). 

2.  Vit.sol.U,  3,  6;  II,  10,  6. 

3.  V.  P.  et  VHumanisme,  cap.  vin. 

4.  Circa  sexagies  citatur  in  epistulis  seu  Familiaribus,  seu  Senilibus,  nec  multo 
minus  in  ceteris  operibus.  (V.  praeterea  P.  et  1'Humanisme,  p.  130,  et  indicem  sub 
nomine  Augustini.)  Exempli  causa,  De  uera  religione  allegatur  in  Sen.  II,  1,  iu  De 
otio  rel.  I  (Op.  295),  in  Inuect.  contra  mecl.  III  (Op.  1106),  etc;  liber  De  paeni- 
tentia,\n  Sen.  VIII,  6;  liber  De  Trinitate,  in  Sen.  V,  1;  Quaestiones  diuinae,  mSen. 
II,  1,  etc.  In.  Op.  966,  «  uir  inaccessibilis  »  dicitur.  —  Longius  procurrere  non  decet  ; 
de  codicibus  in  opusculo  uostro  agitur,  non  de  Petrarcae  studiis. 

((  ueritatemque  non  modo  non  impugnat,  sed  docet  et  praedicat, 
«  alterius  libri  recti  ad  illam  itineris  duces  sunt?1  »  Auctorem 
ergo  summum  in  omnibus  tenebat  Augustinum  et  ultro  in.  me- 
dium  proferebat,  cum  ueterum  doctrinam  et  optimarum  artium 
studia  tueri  instituebat2. 

In  publicis  quae  nunc  patent  bibliothecis  ante  omnia  a  doctis 
quaerendum  uidetur  Confessionum,  exemplar  quo  Petrarca  usus 
est;  nam  inter  libros  eius  nullus  fortasse  carior,  nullus  scholiis 
pretiosior  fuit.  A  patre  Dionysio  de  Burgo  S.  Sepulcri,  ad  iuue- 
niles  impetus  contrahendos,  anno  1333  Parisiis  dono  acceperat, 
quem  semper  postea  secum  deuotissime  tenuit.  Gum  Montem 
Ventosum  in  Prouincia  fratre  comitante  ascendit,  librum  in  sar- 
cinula  tulit,  utque  primum  in  summum  iugum  peruenit,  aperto 
uolumine,  Augustini  locum  legit  efficacium  sententiarum  plenum 
et  animi  motibus  tum  aptissimum3.  Multis  deinde  post  annis, 
opus  tam  carum  animisque  saluberrimum  saepe  transcribi  iussit 
ad  fratrem  aut  amicos  mittendum4.  Proprium  uero  exemplar, 
quod  tota  uita  secum  habuit,  aetate  iam  ad  senectutem  uergente, 
amico  carissimo  Ludouico  Marsilio,  monacho  Florentino  ordinis 
S.Augustini,uiuus  detulit.  Epistula  qua  donum  manifestauit,  cum 
in  editionibus  deprauetur  nonnullis  mendis,  hic  uidetur  afferenda : 

«  Libellum  tibi,  quem  poscis,  libens  dono  donaremque  liben- 
«  tius,  si  esset  qualis  erat  dum  eum  adolescenti  mihi  donauit 
«  Dionysius  ille,  tui  ordinis  sacrarum  professor  egregius  littera- 
«  rum  et  undique  uir  insignis,  indulgentissimus  pater  meus;  sed 
«  ego  cum  et  natura  forsitan  et  aetate  tunc  uagus,  quod  mihi 

1.  Fam.  II,  9  (ad  Iac.  de  Columna,  a  scriptore,  ut  nobis  uidetur,  retractata). 
Lectiones  aliquot  eruiraus  ex  codice  Par.  8568,  f.  22' .  Fracassettiana  editio,  praecipue 
circa  finem  huius  epistulae,  erroribus  abundat. 

2.  De  Augustinianis  studiis  terapore  renascentium  littcrarum  iustauratis,  v.  K.  Burdach 
iu  Centralblatt  filr  Bibliothekswesen,  VIII,  1891,  p.  326  et  454. 

3.  '(  Visura  est  mihi  Confessionum  Augustini  librum  charitatis  tuae  munus  inspicere, 
«  quem  et  conditoris  et  donatoris  in  memoriam  seruo  habeoque  semper  in  manibus  ; 
«  pugillare  opusculum,  perexigui  uoluminis  sed  iofinitae  dulcedinis,  aperio,  lecturus 
<(  quidquid  occurreret...  »  (Fam.lV,  1). 

4.  Ad  Gerardum  fr.  (Fam.  XVIII,  5);  ad  Donatum  Apenninigenam  (Sen.  VIII,  6).  De 
Confessionnm,  lectione,  haec  inspice  inter  multa  :  «  Ubi  nec  fallere  uult  quisquam 
«  nec  falli  potest  [io  Paradiso],  unde  deuia  uitae  meae  erroresque  cernentem  [Augusti- 
«  num]  misereri  arbitror,  praesertim  si  adolescentiae  suae  meminit...,  inde  mihi 
«  fauet,  inde  me  diligit  »  (Fam.  II,  9).  «  Multum  tu,  dum  corporeo  carcere  claudebaris, 
«  huic  similia  pertulisti...,  passionum  expertarum  curator  optime  »  (Secr.,  pr.;  Op.  331). 

«  periucundus  et  materia  et  auctore  et  paruitate  sua  pugillaris 
«  esset  atque  ad  ferendum  habilis,  saepe  per  omnem  ferme  Ita- 
«  liam  Germaniamque  circumtuli,  ita  ut  iam  prope  manus  mea  et 
«  liber  unum  esse  uiderentur,  sic  inseparabiles  uisu  perpetuo 
«  facti  erant.  Dicam  rem  mirabilem,  ut  sileam  lapsus  fluminum 
«  ac  terrarum,  semel  mecum  ad  Nicaeam  Vari  sub  tluctibus  maris 
a.  fuit  actumque  erat  haut  dubie,  nisi  utrumquepraesentipericulo 
«  Ghristus  eripuisset1.  Sic  eundo  et  redeundo  mecum  senuit,  ita 
«  ut  iam  senex  a  sene  sine  ingenti  difficultate  legi  nequeat,  et 
«  nunc  tandem  ab  Augustini  domo  digressus  ad  eamdem  redit, 
«  nunc  quoque  tecum  peregrinaturus,  ut  reor2.» 

Hic  codex  nunquam  satis  desideratus  et  haud  dubie  scholiorum 
secretissimarumque  sententiarum  in  margine  plenus,  his  signis 
agnosci  possit.  Pugillaris  est,  ut  uerbo  Petrarcae  ipsius  utamur, 
perexiguique  uoluminis,  et  in  prima  aut  secunda  pagina  duo 
uersus  habet  in  cadendo  consonantes  : 

Hunc  celer  ad  fontem  deserta  per  arida  pergat, 
Quisquis  egel  lacrimis  quibus  impia  crimina  tergat3. 

Bandinius  quidem  Laurentianum  codicem  saeculi  XIV  demons- 
trat,  a  nobis  non  adspectum,  cum  Confessionibns  uaria  Patrum 
opera  continentem  (inter  quae  Ioannis  Ghrysostomi  librum  De 
reparatione  tapsi),  cuius  in  principio  distichon  legitur4  quique  e 
Petrarcae  amicorumue  exemplaribus  uidetur  manauisse.  Poetae 
autem  nostri  codex  nunc  in  bibliothecis  inter  tot  uulgatissimi 
operis  exemplaria  latet,  non  sine  litteratorum  plausu  in  lucem 
eruendus. 

Confessionum  Augustini  defectum  nonnulla  saltem  apud  nos 
eiusdem  uenae  opera  supplent.  Godicem  Ciuitatis  Del  in  biblio- 


1.  Cf.  Fam.,  V,  3,  et  Rer.  mem.  IV,  7  (Op.  486). 

2.  Sen.  XV  (XIV),  7;  Op.  939.  De  Marsilio,  v.  VoiGT,Wiederbelebung,  ed.  noua,  t.  I, 
p.  191-194,  et  ultimam  epistularum  Sine  titulo  (Op.  732),  quae  haud  dubie  huic  attri- 
buenda  est. 

3.  Sen.  VIII,  6  (Op.  840)  :  «  Poteris  si  placebit...  unum  ex  his  quae  olim  libris  ipse 
«  meis  scholastica  curiositate  praescribere  solebam,  meum  distichon  in  primordio  eius 
«  [libri]  apponere.»  Sequuntur  uersus.  —  Tria  huius  geQeris  disticha  in  codice  Vergi- 
liano  Bibl.  Ambrosianae  leguntur  (v.  P.  et  l'Hum.,  p.  119,  correct.  p.  426). 

4.  Cat.  Bibl.  Laur.,  t.  T,  p.  27.  Codex  Plut.  XII,  33  signatur.  Bandinius  uersuura 
auctorem  non  cognouit. 

thecaPaduanae  Uniuersitatis  deteximus  sub  n°  1490,  quiscriptura 
gallica,  ut  uidetur,  saeculo  XIII  exeunte  confectus  est.  Constat249 
semi-foliis  membranaceis1,  gemina  columna  dispositis  ornatuque 
modico2.  In  paginae  secundae  snperiore  margine,  uersus  leguntur 
manu  Francisci  notissima  scripti  : 

Urbs  eterna  Dei,  solidis  subnixa  columpnis, 
Hunc  fore  signiferum  de  tot  sibi  cernit  alumpnis. 

Ex  huius  consuetudine  uersus  elaborati  sunt,  si  ualet  apud  nos 
epistula  iam  prolata,  qua  se  eiusmodi  subscriptiones  fatetur 
usurpasse.  In  priore  autem  pagina  subscriptio  altera  apparet, 
quam  dissimili  manus  Petrarcae  scriptura  aratam  dicet  quisquis 
primo  adspectui  fidem  habebit  :  Anno  Domini  m.  iiij  c.  xxv. 
mense  februario  in  Aulnione,  emi  istum  librum  de  ciuitate  Dei 
ab  exequutoribus  domini  Cinthii  cantoris  Turonensis 3  pro  pretio 
—  florenorum  xij.  Nequaquam  mirum  est,  si  haec  scriptura  cum 
nota  Petrarcae  manu  discrepat;  tempore  enim  iuuenilium  anno- 
rum  exarata  est,  neque  ulla  linea  tum  ab  eo  scripta  remanet. 
Ceterum  non  tam  longe  dispares  iudicabuntur,  si  attentius  pers- 
pexeris,  tum  singularum  litterarum,  tum  compendiorum  ductus. 
Iamque  de  palaeographica  ratione  et  de  Petrarcae  commoratione 
in  Auenione  anno  1325,  opusculo  separato  disquisitionem  institui, 
ex  qua,  nisi  fallor,  concludere  licet  hoc  emptionis  testimonium 
manus  Petrarcae  specimen  antiquissimum  praebere4. 

Paucis  quidem  adnotationibus   codex   exornatur5,    summarii 
modo  dispositis  et  res  aut  sententias  operis  breuissime  stringen- 


1.  Codices  omnes  in  opusculo  nostro  demonstrati  membranacei  sunt;  materiae  igitur 
mentio  postea  noD  fiet. 

2.  Mensura  320  x  220  mill.  constat.  Fuit  quondam  monasterii  Augustinianorum  Pa- 
duani,  ut  mihi  humanissime  communicauit  uir  doctissimus  Girardi,  Universitatis  biblio- 
thecae  praefectus. 

3.  De  cantore  illo  Turonensis  ecclesiae,  qui  Auenione  tunc  obiisse  uidetur,  nulla  alibi 
fit  mentio. 

4.  V.  Une  date  nouvelle  de  la  vie  de  P.,  Toulouse,  1890  (ex  Annales  du  Midi 
ab  Ant.  Thomas  redactis),  et  cf.  Mazzoni,  in  Rivista  crit.  della  lett.  ital.,  anno  VI, 
p.  38.  Disquisitio  doctorum  assensum  habuit ;  cum  uero  Paduanus  codex  iuter  nostros 
prorsus  singularis  sit,  aliquod  discrimen  his  uerbis  significare  volumus  :  in  scholiis 
huius  codicis  plerisque  manus  Petrarcae  agnoscenda  nobis  uidetur,  in  scholiis  autem 
ceterorum  codicum  manus  est  Petrarcae. 

5.  Manus  altera,  sed  ignota,  multis  adnotatiunculis  et  signis  se  profert. 

tibus.  Romanae  antiquitatis,  in  qua  Ciiiitas  Dei  multa  est, 
nomina  praecipue  sub  oculis  legentium  in  margine  afferuntur 
aut  scholiis  illustrantur.  Quae  res  clarior  fit  exemplis  :  Fol.  29  (in 
lib.  III,  cap.  28  :  « Una  uero  [urbs]...  tota  iussa  est  trucidari »), 
Videtur  fuisse  Sulmo ,  ut  narrat  Florus  in  bello  Marii  et  Sille. 
F.  30'  (IV,  1  :  «Romae  natus  et  educatus  »),  Alibi  legitur  quod 
Varro  fuit  natione  Na?'bonensisK  F.  31  (IV,  5),  Hoc  gestum  fuit 
Spartago  gladiatore  duce,  secundum  Florum.  F.  51'  (VI,  9),  Hic 
aperit  que  fuerit  intentio  et  opinio  Varronls  de  diis... 

Aptiorem  legenti  delectationem  adnotatio  affert,  tempore 
posteriore  adiecta,  in  uno  locorum  quibus  Augustinus  Imperii  in- 
clinationem  deplorat,  f.  32  (IV,  7  :  «  Romanumlmperium  afflictum 
est  potiusque  mutatum  »)  :  Nunc  in  anno  1342  afflictum  re,  etsi 
non  nomine  mutatum,  et  annicliilatum  est2.  Hoc  enim  anno  in 
Italia  Germanici  Imperii  dignitas  in  dies  minuebat  resque  Roma- 
nae  lapsu  grauiore  ruebant,  quod  hic  epistula  metrica  Glementi  VI 
papae  nouissime  creato  dedicata,  Urbis  sicut  uiduae,  Pontifice 
et  Imperatore  maritis  suis  simul  priuatae,  lamentabatur3.  Fortasse 
adnotationem  in  Valle  Glausa  scripsit,  hoc  anno  1342,  cum  Nico- 
lai  Rentii  tribuni  nunquam  antea  uisi  colloquiis  Auenionensibus 
animus  totus  arderet. 

A  capitulo  septimo  libri  XII  ea  quam  putamus  Francisci  manus 
rarior  fit  :  uarias  aliquas  lectiones,  ut  solet,  ponit  scribaeque  ne- 
glegentiam  resarcit.  Tam  paruam  uero  adnotationem  admittit  Pa- 
duanus  codex,  quanquam  frequentibus  locis  in  Petrarcae  operibus 
Ciuitas  laudatur4,  ut  aliud  elegantiusque  forte  exemplar,  quo  ae- 
tate  iam  firmata  potissime  usus  sit,  illum  habuisse  credamus. 


1.  Errat  Fraociscus  in  nominibus,  cum  in  mente  habeat  S.  Hieronymi  uerba,  Ad  Eus. 
Chfon.  ad  a.  1935,  de  Varrone  Atacino. 

2.  Cf.  adnotationem  in  folio  37  (IV,  29  :  «  Significatum  est  Martiam  gentem,  id  est  Ro- 
manam,  nemini  locum  quem  teneret  daturam  »)  :  Istud  presagium  cito  euanuit. 

3.  ...  Sic  me  fregere  labores 

Assidui  longusque  dolor  uiduumque  eubile, 
Coniugibusque  orbata  domus. 

Cf.  Zumbini,  Studi  sul  Petrarca  (P.  e  1'Impero),  Neapoli,  1878,  p.  189  sqq. 

4.  Nonnunquam  opus  nominatur  «liber  civitatis  aeternae  »  seu  «liber  caelestis  rei- 
publicae»  (ex.  gr.,  Contra  med.  III;  Op.  1103  et  1106).  In  epistula  qua  mortis  a  Catone 
sponte  sumptae  Ciceronis  excusationem  uituperat  :  «Illam,»  inquit,  «  sententiarum  re- 
«  pugnantiiim  quamuis  ab  ineunte  aetate  perpenderera,  tamen  uerecundius  asserebam, 

Geteri  etiam  Augustiniani  codices  ad  huius  uitani  perspicien- 
dam  nobis  aliquid  conferunt.  Parisinus  1994,  saeculo  XII  scrip- 
tus  semifoliisque  195  constans1,  Commentarium  continet  in  L 
Psalmos  posteriores  scriptamqne  huius  manu  adnotationem  in 
fine  habet  :  Emptus  Rome  1357.  16martij.  Anno  1336,  mense 
decembri,  poeta  Auenione  profectus  erat,  Latium  petens,  et,  cum 
apud  familiam  de  Columoa  in  Gapranicensi  castello  aliquot  dies 
permansisset,  Urbem  tamdiu  suspiratam  primum  intrauerat 
ante  diem  6  martii,ut  in  alio  codice  nota  quaedam  ab  ipso  exarata 
docet2.  Diebus  post  nonnullis,  Augustini  codicem  emit  et  postea, 
die  21  martii,  quosdam  uersus  solutae  orationis  de  peccato  et 
contritione  in  ultima  pagina  descripsit3. 

In  margiue  adnotationes  Petrarcae  manu  scriptae  rarissimae 
apparent,  solumque  ad  prooemium  operis  et  ad  commentaria 
psalmi  103  (ff.  18  sqq.),  psalmi  118  (ff.  60'  sqq.)  psalmorumque  119 
et  120  (ff.  93  sqq.)  glomerantur.  Verba  autem  in  omnibus  locis 
sparsa  Petrarcam  totum  opus  legisse  demonstrant,  quod  minime 
mirum  de  maximo  Dauidicae  poesis  aestimatore  iudicabitur.  Ad- 
mirationem  non  minorem  his  uerbis  declarat  :  Elegantissime  et 
piissime,  Diuiyieetelegantissime,eX  similibus4.  Litteratus  quidem 
homo  Augustini  textum  cum  uersu  quodam  Vergilii  confert  (f.  19') 
et  cum  Macrobii  locis  (ff.  20  et  97).  Sententiam  pulchram  in 
psalmo  119  laudat  («  Quicquid  finem  habet  breue  est »)  et  addit  : 
Quid  enim  est  diu  in  quo  est  aliquid  extremum?  Tullius  (f.  93'). 
Alio  loco  aliquid  singulare  de  grammatica  obseruat  :  Miror  hanc 
difficultatem,  cum  excussorum  potest  esse  genitiuus  ab  excussus 
et  ab  excussor  (f.  112').  At  psalmos  commentariaue  legit  non  tam 
ad  ingenii  uoluptatem  quaerendam  quam  ad  fidem  firmandam 
praeceptaque  doctrinae  christianae  sui  iuris  facienda,  quod  facile 

«  dunec  ciuitatem  Dei  Augustino  duce  ingressus  animaduerti  opinionem  meam  illius 
«  auctoritate  firmari.  Leges  illum  Augustini  locum;  est  autem  magni  operis  libro  primo 
«  haud  procul  a  fine  [=  I,  27]...  quamuis  pluriformiter  utrinque  suppresso  Ciceronis 
«  nomine  »  (  Var.  33). 

1.  395x^70  mill.  Iuitiales  litteras  ornatas  exhibet.   Ludouici  XIV  tempore   iterum 
conglutinatus  est,  ut  scutum  et  adspectus  indicant. 

2.  Par.  -/077.  De  peregrinatione,  cf.  Koekting,  Petrarca's  Leben  und  Werke,  Lipsiae, 
1878,  p.  112,  et  P.  et  VHumanisme,  p.  38. 

3.  In  nostris  Fac-sitniles  de  Vecriture  de  P.,  Komae,  1887,  tabula  IV,  n.  1  (cf.  p.33), 
uersus  delineati  sunt  a  sole. 

4.  In  Contra  med.  III  (Op.  1105),  commentarium  citat  in  ps.  126  et  146. 

uidebis,  si  uerba  quaedam  margini  adscripta  tecum  reputaueris  : 
Audi  et  nota,  Lege  memoriter  et  cum  effectu,  et  similia1. 

Idem  Commentarium  integerrimum  iu  uetustissimo  Parisino 
1989  seruatur,  nunc  duobus  uoluminibus  constante  permagnis 
et  bibliothecae  Petrarcanae  certe  amplissimis,  quorum  alter  228, 
alter  167  semifoliis  constat2.  Nostro  quidem  iudicio,  saeculi  xi 
latam  claramque  scripturam  exhibet3;  initiales  litterae  coloribus 
eximiis  depictae  sunt.  Rarior  tamen  in  margine,  ettantumbreuis- 
simis  uocabulis  signisue  appositis,  nota  manus  apparet,  seu  com- 
muniora  exemplaria  ad  lectionem  praelata  sunt,  seu  antiquitas 
chartae  pergamenae  scripturaeque  maiestas  nimiam  ueneratio- 
nem  pepererunt4.  In  prima  uero  pagina,  quae  uacua  fuit,  stat  haec 
pretiosa  Petrarcae  memoria  :  Hoc  immensum  opus  donauit  michi 
uir  egregius  dominus  loliannes  Boccacij  de  Certaldo  poeta  nostri 
temporis.  Quod  de  Ftorentia  Mediolanum  ad  me  peruenit  43S50, 
Aprilis  10u. 

Magnificum  illud  donum  ut  recepit,  gratias  Boccacio  suo 
statim  per  litteras  egit,  quarum  singulae  partes  conspectu  codicis 
nostri  mire  confirmantur  :  «  Beasti  me  munere  magnifico  et  in- 
«  sigui...  Opus  immensum,  quod  uulgo  tres  in  partes  apud  quos- 
«  dam  plurifariam  diuisum  multis  et  magnis  uoluminibus  conti- 
«  netur,  et  totum  uno  uolumine  comprehensum  et  ate  mihitrans- 
«■missum  laetus  atque  stupens  suscepi...  Nemo  ex  amicis  illum 
«  sine  admiratione  respexit,  cunctis  una  uoce  testantibus  nun- 
«  quam  se  librum  tanti  corporis  uidisse,  quod  de  me  ipse  profi- 
«  teor,  rerum  talium  haud  ultimusinquisitor;  necmolelitterarum 
«  quam  sensuum  ubertate  maius  opus...  Et  libri  decor,  et  uetus- 
«  tioris  litterae  maiestas,  et  omnis  sobrius  accedit  ornatus 5.  »  Qui- 

1.  Foliis  9,  94,  96',  97,  etc. 

2.  600  x  390  mili.  Ludouico-Philippo  reguante  conglutinatus  est;  at  multo  prius  re- 
cisi  margines  et  frontes  inauratae  sunt. 

3.  Certamanus  ff.  65,  66,  66',  68,  142',  143,  208,  prioris  uoluminis;  ff.  8,  18',  pos- 
terioris. 

4.  In  Fac-similes  supra  citatis,  tabula  IV,  n.  3.  Mentionem  loannis  cuiusdam,  in 
calce,  cum  sit  atramento  euanido,  medicamine  etiam  chimico  adhibito,  uix  suspicamur. 
—  Nullo  Patrum  Boccacius,  ut  Augustino  Petrarca,  duce  usus  est;  Augustinum  qui- 
dem  maximosque  Patres  nonnunquam  laudauit,  multo  tamen  rarius  quam  Petrarca. 
Maiorem  rursus  numerum  medii  aeui  scriptorum  in  manibus  uidetur  habuisse.  Cf.  dis- 
quisitionem  plane  absolutam  Attilii  Hortis,  in  Studj  sidle  opere  latine  del  Boccaccio, 
Tergesti,  1879,  p.  475  sqq. 

5.  Fam.  XVIII,  3. 

bus  tam  pressis  tamque  exactis  uerbis  melius  demoastrari  codex 
nullo  modo  poterat. 

Hos  duo  codices  Augustiniani  commentarii,  quorum  alter  man- 
cus,  ut  saepe  fit,  alter  integer  est,  Mediolanensium  ducum  biblio- 
theca  in  Castello  Papiensi  congregata  saeculo  XV  possidebat. 
Quod  inuentarii  uerba  anno  1426  descripta  satis  docent1;  idem- 
que,  ut  semel  dicamus,  obseruari  potest  de  codicibus  fere  omni- 
bus  in  opusculo  nostro  praestrictis2. 

Opera  autem  Ambrosii  haud  multa  inter  codices  nostros 
remanent.  Nostro  tamen  iudicio  non  ambigitur  num  Epistulas  sal- 
tem  Patris  doctissimi,  Mediolani  certe  tractatas,  Petrarca  sibi 
parauerit3.  Opuscula  etiam  eius  uaria,  quoruminscriptiones  igno- 
rantur,  a  Francisco  Bruno  Auenione  mandata  iisdem  temporibus 
recepit4.  Deinde  tam  familiariter  in  scripto.re  uersatus  est,  ut  li- 
brum  De  morxbus  Brachmanorum,  Ambrosii  nomen  prae  se  fe- 
rentem,  adulterinum  dicere  non  dubitauerit  :  «Licet,  inquit,  non 
plene  mihi  redoleat  Ambrosii  stilum,  inter  Ambrosii  tamenlibros 
medius  est  ingenti  quodam  et  uenerabili  et  uetusto  uolumine  li- 
brorum  eius,  quod  in  archiuo  Ambrosianae  Mediolanensis  eccle- 
siae  custoditur;  quantum  sane  haud  fortuitis  suspicionibus  augu- 
ror,  non  Ambrosii,  sed  Palladii  liber  est5. » 

Pauca  Ambrosii  in  Parisino  1157  collecta  reperire  potuimus. 


1.  In  Castello  Papieasi  numeris  495  et  494  signati  erant. 

2.  Textus  inuentarii  colligitur  in  P.  et  VHumanisme,  p.  88-89.  Iam  autem  Petrarcae 
codicum  sortem  prospexit  uir  unicus  Leopoldus  Delisle,  pretiosissimo  ad  nostrum  ar- 
gumentum  capitulo  in  Cabinet  des  mss.,  t.  I,  p.  138-140. 

3.  Passim  epistulae  afferuntur,  in  Sen.  XVI,  9;  Vit.  sol.  II,  6,  1  (Op.  275);  Contra 
Gall.  (Op.  1075);  etc.  Atproferre  malumus  illamanuFrancisci  penitustranscripta  in  Par. 
77%0,  f.  91,  ubi  Quintilianus  de  usu  dictandi  loquitur  (Inst.  or.  V,  19)  :  «  Ambrosius 
«  epistola  38a.  Non  enim  dictamus,  inquit,  omnia  et  maxime  noctibus,  quibus  nolumus 
«  aliis  graues  esse  et  molesti,  tum  quia  ea  que  dictantur  impetu  quodam  proruunt  et  pro- 
«  fluo  cursu  feruntur...  Apostolus  quoque  Paulus  sua,  inquit,  scribebat  manu.  Sic  ipse 
«  ait  :  Mea  manu  scripsi  uobis.  Ille  propter  honoriflcentiam,  nos  propter  uerecundiam. » 
Qui  uersus,  ad  Petrarcae  usum  iam  cogaitum  leuiter  pertinentes,  scripturam  aetatis 
suae  Mediolani  actae  exhibent. 

4.  «  Pro  libro...  beatissimi  patris  atque  olim  hospitis  mei  Ambrosii  gratias  ago.  » 
(Sen.  VI,  3;  Op.  808). 

5.  Vit.  sol.  II,  6,  1  (Op.  275).  Cf.  de  eodem  Palladio,  II,  10,  8  (Op.  290),  et  Sen. 
II,  4.  Editores  Maurini  opusculum  in  appendicem  reieceruot.  (Apud  Migne,  Patrol., 
t.  XVII,  c  1133-46.) 

Godex  parui  uoluminis  est,  58  semifoliis  solum  conditus,  sae- 
culo  XIV  iam  prouecto  et  fortasse  Petrarcae  impensa  confectus1. 
Paginae  uno  tenore  scriptae  sunt.  Rubricae  autem  inueniuntur 
sequentes  :  F.  1,  Sancti  Ambrosii  Mediolanensis  episcopi  de  uoca- 
tione  omnium  gentium  liber  primus  incipit  feliciter.  F.  11 ',  1.  II. 
F.  23,  Inclpit  eiusdem  de  uera  humilitate  ad  sacram  uirginem 
Demetriadem.  F.  29',  Ambrosiits  Med.  ep.  ecclesie  Vercellensi. 
F.  37',  Eiusdem  de  obitu  Satyri  fratris  sui  liber  primus  incipit. 
F.  45,  1.  II2. 

Horum  trium  opusculorum  secundum  nihil  aliud  est  quam 
una  ex  epistulis3,  primum  uero  adulterinum  iudicatur  et  a  Mau- 
rinis  Ambrosianorum  operum  editoribus  neglegitur4.  Liber  tamen 
I)e  uocatione  auctoritatem  multam  apud  Petrarcam  habuit5,  nam 
scholiis  ipsius  manu  scriptis  stipatus  est.  In  semifolio  a  compac- 
tore  ad  caput  addito  scripsit  :  Tractat  hic  liber  diffxcillimam 
questionem  a  multis  et  ab  Augustino  precipue  integro  uolumine 
agitatam,  quod  inscribitur  De  gratia  et  libero  arbitrio.  Et  iterum, 
manu  quidem  recentiore  :  Quarum,  ni  fallor,  disputationum 
omnium  hec  summa  est :  Et  gratiam  Dei  esse  et  arbitrii  liberia- 
tem,  nec  unam  per  aliam  tolli.  Hoc  inconcussa  pietate  s[usti- 
nen]dum6;  de  retiquo  superuacuis  inquisitionibus,  que  humanas 
uires  ingenii  excedunt,  et  contentionibus  abstinendum,  stupen- 
dumque  cum  Apostolo  super  altitudinem  diuini  consilii  et  reue- 
renter  audiendum  illud  Apostolicum  suspirium,  ubi  ait  :  0 
altitudo  diuitiarum  sapientie  et  scientie  Dei,  quam  incomprehen- 
sibilia  sunt  iudicia  eius  et  inuestigabiles  uie  eiusl  Interea  ser- 
uiendum  Deo  in  timore  et  exaltandum  ei  cum  tremore,  simui 


1.  285  x  205  mill.  Ludouico  XIV  regnante  conglutinatus  est  codex,  qui  olim  in  Cas- 
tello  Papiensi  numerum  526  tenebat. 

2.  Liber  II  aliquando  inscriptionem  De  fide  resurrectionis  praebet.  F.  49',  scriba 
quincjue  uersuum  spatium  uacuum  reliquerat  et  locum  litterae  initiali  pingendae  serua- 
uerat,  quo  Petrarca  scripsit  :  Hic  non  debet  esse  principium  libri,  sed  capituli. 
Consolationem  S.  Ambrosii  De  obitu  Satyri  frequenter  affert  et  ex  ea  multa  colligit, 
ut  in  Fam.  IV,  10;  XIII,  1;  Sen.  I,  5;  III,  1;  etc. 

3.  Ep.  LXIII  (S.  Ambrosii  op.  t.  II,  Parisiis,  1690,  c.  1022). 

4.  Apud  Migne  legitur,  t.  XVII,  c.  1073-1131. 

5.  In  Parisini  1989  parte  posteriore,  f.  18',  scripsit  :  Iiequire  de  uocatione  o.  ge?i- 
tium  2°. 

6.  Sub  hoc  uocabulo  membrana  perforata  est. 

orandum  et  pro  uiribus  enitendum  ut  esse  electorum  in  parte 
mereamur,  et  cet\ 

Ex  hac  inscriptione  intellegi  potest  quid  sit  adnotationis  totius 
genus  ad  philosophica  aut  theologica  proposita  pertinentis2.  Nec 
minore  studio  sententias  Ghristo  colendo  aut  uirtuti  prouehendae 
aptas  colligit,  quod  innumeri  fere  loci  declarant:  F.  11,  Lege 
cum  tremore  et  ftetu.  F.  12',  Memorare.  F.  15,  Nota  qui  titubas. 
F.  19,  Lege  attentius  et  subsiste.  F.  48'  («Domine  lesu...  nulli 
utilis  surn»),  Si  hoc  dicit  iste,  tu  quid?... 

Romanae  autem  antiquitatis  uestigia  semper  inquirit.  Gum 
pseudo-Ambrosius  rem  tritam  et  peruulgatam  apud  ecclesias- 
ticos  scriptores  narrat,  Deum  rem  Romanam  usque  ad  fines  orbis 
propagariuoluisse  ut  deinde  Ecclesiafaciliusdiffunderetur,  notat 
Franciscus  :  Nota  de  imperio  Romano.  Nescio  an  deuote  potius 
dictum  quam  ystorice.  Et  iterum  :  Idem  tamen  dicit  Augustinus 
psalmo  93°  non  procul  a  principio.  Laudes  denique  de  rebus 
ethicis  uel  litterariis  saepiuscule  aduerbio  exoriuntur,  quo  Am- 
brosium  Sallustii,  Giceronis  aut  Vergilii  imitatorem  agnoscit  : 
Ciceroniane  (f.  5),  Tuliiane{R.  42,  46,  §l'),Salustiane  (f.44'),  Vir- 
giliane  (f.  50)3.  Sic  cariora  eius,  etiam  in  sacris  occupati,  studia 
manifestantur. 

Etsi  Hieronymi  codicum  ex  Petrarcae  bibliotheca  nullus  nunc 
reperitur,  excepto  sermone  quodam  inserto  in  Parisino  1617, 
de  quo  mox  tractabitur,  multa  tamen  illius  opera  apud  Petrarcam 
afferuntur,  inprimis  in  Senilibus,  in  libro  II  De  uita  solitaria  et 
in  libro  I  De  otio  religiosorum4.  Quattuor  autem  praecipue  quae- 
renda  sunt  :  Vitae  Patrum  a  Francisco  nominatim  demonstra- 
tae2,  Epistulae6,  Index  scriptorum  ecclesiasticorum1 ,  liber  Con- 

1.  De  quaestione  non  multum  dissimili,  in  codice  Ciuitatis  Dei  iam  Petrarca  scrip- 
serat,  f.  43  (V,  10)  :Nota.  Concluclit  quomodo  simulstant  prescientia  Dei  et  liberum 
arbitrium. 

2.  De  Firmico  Materno  ex  illo  codice  adnotationem  excerpsimus  in  P.  et  VHuma- 
nisme,  p.  300. 

3.  De  Ambrosio  ueterum  scriptorum  Vergiliique  imitatore,  cf.  Maximilianum  Ihm, 
Studia  Ambrosiana,  Lipsiae,  1889,  p.  80  94. 

4.  De  libro  Contra  Viyilantium,  v.  P.  et  VEum.,  p.  428. 

5.  Lege  locum  Senilium  mox,  cum  de  Par.  2540  agetur,  prolatum. 

6.  Cf.  Sen.  I,  5;  II,  I;  etc. 

7.  In  quo  Senecam  inter  scriptores  sacros  referri  Franciscus  haud  immerito  mira- 
batur  (Sctt.  XVJ,  9;  Op.  961). 

tra  Iouinianum{  et  Eusebii  Chronicae  transiatio  uel,  ut  saepius 
nominat,  Liber  de  temporibus2.  In  margine  Parisini  S0S4  (lose- 
phus),  f.  175,  manu  scripsit  de  anno  quo  Alexander  Magnus  obiit : 
In  libro  de  temporibus  est  carta  xija.  Haec  semifolii  designatio 
fortasse  adcodicem  quo  poetautebaturreperiendumhaudinutilis 
erit;  nunc  autem  quaerant  bibliothecarii  nosque  certiores 
faciant. 

Nonnulla  Gregorii  Magni  opera,  Homeliae  et  Dialogi,  sunt  in 
duobus  codicibus  qui  uaria  sacra  continent.  Prior  Parisinus  1617, 
semifoliis  2243,  saeculo  XIV  scriptus  est,  ad  Patrum  litteras 
satis  aptus,  ut  index  probat  :  F.  1,  Prefatio  translationis  hystorie 
beati  Ctementis  pape  de  greco  in  latinum.  F.  2,  liber  I.  F.  99,  ln- 
cipit  epistola  sancti  Clementis  pape  ad  Iacobum  fratrem  Dominiu . 
F.  103,  Incipiunt  capituta  de  tectionibus  euangeliorum.  Dictate 
ometie  [S.  Gregorii].  F.  213,  Sermo  sancti  Iheronimi  presbyteri 
in  assumptione  sancte  Marie  ad  Pautam  et  Eustochium6.  F.  222', 
Sermo  beati  Fulberti  episcopi  [Carnutensis]  de  natiuitate  beate 
Marie  Virginis.  Godex  ille  autem  picturis  exornandus  erat,  qua- 
rum  omnium  spatium  a  scriba  reseruatum  est,  nonnullis  etiam 
elegantissimo  calamo  iam  delineatis.  Emptus  est  a  Petrarca  Ro- 
mae  anno  1337 6,  cuius  adnotatio  summariis  constat  maxime  in 
uita  S.  Glementis  appositis.  Prioribus  quidem  foliis  alterius  quoque 
manus  scholia  reperiuntur 7;   at  frequentiora  Francisco  nostro 


1.  Cf.  Vit.  sol.  II,  5,  4  (Op.  275);  Sen.  I,  5;  IV,  5(4):  «Magnus  testis  est  Hiero- 
nymus...  in  eo  libro  quem  aduersus  Iouinianum  haereticum  scripsit,  mille  compactum 
confertumque  historiis.  »  (Op.  788).  Is  liber,  tempore  medii  aeui,  scriptoribus  matri- 
monio  imimicis  breuiarium,  ut  ita  loquamur,  uidetur  fuisse. 

2.  Fam.  VI,  2;  Var.  25;  Sen.  VII,  1;  Vit.  sol.  II,  9,  2  (Op.  283). 

3.  330x217  mill.  Fuit  in  Castello  Papiensi  n.  534,  in  Francia  autem  regnante  Ludo- 
uico-Philippo  iterum  ligatus. 

4.  In  hoc  opusculo  multa  Petrarcae  signacula  animaduertes,  cum  nota  f.  101  :  Nauis 
et  Ecclesie  similitudo. 

5.  F.  213',  Petrarcae  manus  in  margine  duo  tantum  finxit  summaria  :  Sepulcrum 
Virginis,  et  infra  :  Dubilatio  multorum  circa  Assumptionem  beatissime  Virginis 
Marie. 

6.  Ioannes  enim  Boivin  saeculo  XVII  hanc  subscriptionem  legit  :  Emptus  Rome, 
6  martij  1337 .  (Delisle,  Cabinet  des  mss.,  t.  I,  p.  139.) 

7.  Exempli  gratia,  f.  2  :  Prima  ergo  dubitatio  Clemens  erat  de  immortalitate 
anime.  Secunda  eius  dubitatio  erat  an  mundus  facitur  ab  eterno,  utrum  eternus, 
et  multe  circa  hoc  dubitabiles  circumstantie  in  ipsius  pectore  uersabantur.  Cf. 
ff.  5  sqq.  Eiusdem  manus  signa  satis  implicata  apparent. 

certa  fide  adscribiinus  :  F.  3.  Noia.  In  Apostolo  Dei  riichil  dya- 
lectice  artis  erat.  F.  3',  Exclamatio  Clementis  in  populo  Ro- 
mano.  F.  4',  Barnabas  Clementem  Cesaree  recognitum  pre  gau- 
dio  lacrimans  introducit  ad  Petrum.  F.  5',  Iubente  Petro  scri- 
bit  Clemens  librum  de  uero  propheta.  Etc.1.  Insunt  praeterea 
iu  codice  fere  omni  solita  eius  signacula  marginibus  passiin 
adhibita. 

Godex  alter,  Parisinus  2S40,  cui  171  semifolia  sunt,  in  meri- 
diana  Franciae  parte,  ut  uidetur,  confectus  est  saeculoXIV2.  Pic- 
turis  exiguis  sed  absolutis  nec  rudi  penicillo  insignitur3.  Parua 
summaria  manus  saeculi  XIV  eadem  adiecit4,  quae  Parisinum 
1617  et  praecipue  T.  Liuii  codicem  ex  nostris  [Parisinus  3690) 
adnotauit;  Raymundi  illius  esse  uidetur  Superantii  seu  Superani, 
qui  in  Romana  Guria  iurisconsultus  fuit  cuiusque  familiaritate  Pe- 
trarca  usus  est.  Duo  ergo  codices  ecclesiastica  materia  referti,  de 
quibus  iam  loquimur,  bibliothecae  illius  uiri  a  Francisco  tam  ce- 
lebratae  assignandi  sunt,  si  modo  de  Liuiano  recte  suspecti 
sumus5. 

In  Parisino  autem  2540,  Francisci  manus  tantum  duobus  mar- 
gini  appositis  siguaculis  agnoscitur  (f.  50),  quae  saltem  domini  me- 
moriam  reuocant.  Godex  has  rubricas  praebet :  F.  1,  Incipit  specu- 
lum  ecclesie  quod  magister  Hugo  de  sancto  Victore  composuit*. 
F.  29',  [Eiusdem  liber  de  ecclesiasticis  officiis]7.  F.  110',  Incipit 


1.  Adde  quod  loco  scriptoris  apposuit,  ex  quo  aptam  suorum  profanorum  studiorum 
defensionem  trahere  poterat  («  Si  uero  ad  asserendam  ueritatem  eruditionem  sermonis 
et  gratiam  conferamus,  puto  ex  his  non  parum  utilitatem  acquiri  »)  :  Nota  quatenus 
licet  uti  artibus  liberalibus  in  fide  exercitatis. 

2.  Non  saec.  XV,  ut  Catalogus  Bibl.  Regiae  falso  asserit.  318x213  mill.  In  Cas- 
tello  Papiensi  n.  539.  Recenter  ligatus. 

3.  Sunt  in  principio  operum  et  quattuor  partium  Dialogi. 

4.  Ex.  gr.,  ff.  7',  20,  35',  41',  43,  109',  etc.  Cum  signis  supra  notatis  humanisque 
capitibus  calamo  in  margine  adumbratis. 

5.  Cf.  P.  et  VHum.,  p.  232-237.  Ioannis  autem  cardinalis  de  Columna,  celeberrimi 
uiri,  manus  plane  non  excluditur  (cf.  ibid.,  p.  427). 

6.  Specidum.  Ecclesiae  inter  opera  genuina  prioris  Victorini  ab  Haureau  receptum 
est,  non  tamen  sine  dubitatione.  (Les  OEuvres  de  Hugues  de  Saint-Victor,  ed.  noua, 
Parisiis,  1886,  p.  199.) 

7.  Librum,  anonymum  in  codice,  inter  Hugonis  spurios  Haureau  collocauit  (l.  c, 
p.  203).  —  Semel  in  operibus  suis  Hugonem  Petrarca  nominauit  (Apol.  contra  Gallum 
calumn. ;  Op.  1080)  :  «  Inter  ceteros  quos  ad  Gailiae  ornamentum  trahit  [Gallus] 
«  inuitos,  unus  est  Ugo  de  Sancto  Victore,  cuius  si  sepulcri  legisset  epigramma,    sciret 

dialogus  beati  Gregorii  pape  eiusdemque  dyaconi  Petri  libri 
quatuor  de  uita  [et]  miraculis  Patrum  italicorum,  et  de  obitu 
sanctorum  et  reproborum  et  de  eternitate  animarum.  Qua  ultima 
rubrica  Gregorii  opus  designatur  qui  inscribitur  Dialogus  in 
editionibus. 

Quid  dicam  denique  de  Parisino  2219,  Gregorii  Gommenta- 
rium  in  Iob  exhibente1?  Catalogi  quidem  Bibliothecae  Regiae 
conscriptores  adnotationem  aliquam  de  origine  codicis  uiden- 
tur  legisse2;  nuncuero  illam  frustra  quaereres,  et  in  margini- 
bus,  etiamsi  omnes  identidem  uolueris,  ne  minimum  quidem 
inuenies  Petrarcae  uestigium.  Godex  igitur  nec  immerito  inter 
dubios  collocamus. 

Parisinum  2340,  ut  fert  opinio  nostra,  in  mente  habebat  hic 
poeta,  cum  adfratremmonachumGarthusianumnon  sine  quadam 
sacrae  eruditionis  ostentatione,  litteras  mittebat :  «Habes  Patrum 
«  uitas,  illas  perlege  ut  facis,  ubi  amicum  inuenies,  quem  testem 
«  secretis  consiliis  non  recuses...  Lege  Gregorii  Dialogum,  Au- 
«  gustini  Soliloquia  et  scatentes  lacrimis  Gonfessionum  libros,  de 
«  quibus  quidam  ridiculi  homines  ridere  solent,  tu  in  eis  solamen 
«  ac  refugium  non  mediocre  reperies3. »  De  Patrum  historia 
opuscula  passim  nominat  et  se  Ticini  possidere  fatetur  hoc 
loco  :  «Scripsere  et  alii  multi  res  ad  salutem  utilissimas;  de  his 
«  loquor,  non  quae  scientia  implent  et  saepe  inflant4,  sed  quae 
«  deuotione  humili  humanum  animum  accendunt,  ut  Gollationes 
«  Patrum  et  Patrum  uitas.  Quarum  aliquae  non  pietate  tantum, 
«  sed  eloquentia  referfcae,  miris  modis  et  lectorem  adiuuant  et 
«  delectant.  Qualis  est  Athanasii  Antonius,  cuius  uita  perlecta 
«  multis  profuit  ad  imitationem  uitae. . .  Et  Seueri  Martinus  et 


«  non  Gallum  eum  fuisse,  sed  Saxonem,  nisi  forte  quadam  cognatione  barbariei  [ed.  Bar- 
«  barici]  omnes  Barbaros  Gallos  dicat.  Sed  disputator  argutus  aduertere  debuerit  [ed. 
«  debuit]  non  omnem  propositionem  esse  uersatilem  :  certe  enim  omnis  Gallus  est  Bar- 
«  barus,  sed  non  Barbarus  omnis  est  Gallus.  »  (De  Hugonis  origine  adhuc  disputant  docti 
«  uiri.  Cf.  Eist.litt.  de  la  France,  t.  XII,  p.  2,  et  Biographie  Belgique,t.  IX,  676). 

1.  Saec.  XIII.  231  semifol.  540x355  mill.  Ludouico-Philippo  regnante  ligatus.  In  Cas- 
telli  Papiensis  inuentario  sic  demonstratur  subn.546  :  «  Gregorii  libri  xuij  super  Iob  in 
uno  uolumine  magno,  coperto  corio  rubeo  nouo  cum  pluribus  clauis  auricalchi.  Incipit 
Incipit  prologus  explanationum  et  finitur  magnitudinis  illius  intueri.  Sig.  viij.  » 

2.  «  Codex  membr.  olim  Fr.  Petrarcae  »  (t.  III,  p.  255). 

3.  Fam.  X,  3. 

4.  Vox  est  S.  Pauli  apostoli. 


24  DE   PATRVM    CODICIBUS 

«  Hieronymi  Hilarion,  eiusdemque  uel  Ioannes  Aegyptius,  uel 
«  Paulus  primus  eremita,  quem  placere  tibi  admodum  sensi  nec 
«  immerito...  Qui  quoniam  dinumerare  omnes  longum  est,  tibi 
«  cum  uoles  in  nostro  armariolo  praesto  erunt1.»  Inter  quos 
libros  discernere  placet  S.  Martini  Turonensis  uitam  a  Sulpicio 
Seuero  scriptam,  « omnium  quidem  meo  iudicio  Gallorum  diser- 
tissimo2,»  ut  alibi  ait  Petrarca. 

Ex  Lactantio  non  mediocrem  de  anliquis  rebus  et  ueterum  rc- 
ligione  notitiam  collegerat;  et  quanti  fecerit  scriptoris  huius 
testimonium  compluribus  locis  fatetur3.  Atque  adeo  Institntio- 
num  codicem  sine  ullo  dubio  tenuit  et  adnotationibus  locuple- 
tauit.  Immo  Origenem,  ut  suspicamur,  a  bibliotheca  sua  sepo- 
suit;  ait  enim  :  «  Quod  ad  Origenem  attinet,  non  tam  numerare 
solitum  quam  extimare  me  noueris;  pauculos  libellos  incorruptos 
scripsisse  maluerim,  quam  libros  innumeros,  in  quibus  magni,  si 
uera  est  fama,  et  intolerabiles  sint  errores4.» 

Geterorum  autem  Patrum  rarissime  nomina  protulit  Petrarca 
et  de  nonnullis  uel  clarissimis  ex  aliorum  auctoritate  uide- 
tur  iudicasse5.  Horum  codices  aliquos  fortasse  in  bibliotheca  te- 
nuit;  si  tamen  existimare  decet  ex  eiusdem  generis  plerisque 
qui  nunc  in  manus  peruenerunt  et  tam  mediocriter  a  domino 
adnotati  sunt,  ab  omnibus  fructum  forte,  uoluptatem  a  paucis 
percepit. 

Fontes  autem  sacrarum  litterarum,  nec  tantum  maximos  uel 
antiquissimos  Patres,  Franciscus  diligenter  tractabat.  Poesim 
apud  Dauid  mirabatur,  quem  iam  in  prima  Bucolici  carminis 
ecloga,  feruente  tum  iuuenta,  ita  cum  Homero  Vergilioque  com- 


1.  Sen.  VIII,  6  (Op.  840). 

2.  Contra  Gall.  (Op.  1069).  Sulpicius  Seuerus  etiam  nominatur  in  Vit.  sol.  II,  3,  4 
(Op.  258).  Eiusdem  autem  Chronicam,  ut  nobis  uidetur,  Petrarca  non  nouerat;  de 
Orosii  aequalis  libro,  cf.  P.  et  VHumanisme,  in  indice. 

3.  Rem.  II,  9  :  «Lactantius  Firmianus,  uir  doctrinae  multiplicis  rarique  inter  suos 
eloquii...»  Circa  uicies  in  operibus  impressis  citatur,  sed  saepius  in  scholiis  ineditis 
(v.  P.  et  VHum.,  in  indice).  De  Lactantii  auctoritate  apud  Boccacium  multa,  v.  Hor- 
tis,  Studj,  p.  472. 

4.  Rarissime  adducit  Origenem,  S.  Cyprianum,  S.  Leonem  papam,  S.  Hilarium  Arela- 
tensem.  Laudat  ingenium  S.  Hilarii  Pictauensis,  in  Apol.  contra  Gallum  (Op.  1080- 
1081).  Tertulliani  nomen  etiam  non  inuenimus. 

5.  Sen.  XVII,  2  (seu  in  ed.  XVI,  2,  Op.  966,  mendis  apud  nos  haud  immerito  cor- 
rectis). 

posuerat,  ut  uictoriam  ancipitemfaceret1.  Psalterii  ergo  codex  ab 
illo  tritus  in  bibliothecis  quaerendus  est.  Libros  Sacrae  Scriptu- 
rae  tam.  pie  tamque  familiariter  legit,  ut  eum  plura  habuisse 
exemplaria,  ob  sedis  domiciliique  uarietatem,  haud  temere  asse- 
ramus2.  Solum  ex  iisnunchabemus,  mParisino390,  saeculiXIII 
uergentis  codice  semifoliisque  113  condito3,  Leuiticum  cum  glosa, 
una  Petrarcae  adnotatione  signatum4. 

Godicibus  Sacram  Scripturam  continentibus  iure  coniungendus 
uidetur,  qui  Iosephi  Antiquitates  Iudaicas  praebet  in  latinam 
linguam  antiquitus  translatas,  nec  immerito  libris  ecclesiasticis 
translationem  illam  annumeramur,  quippe  quae  temporis  Patrum 
opus  esse  uerisimile  sit5.  Eiusdem  quoque  scriptoris  De  belto 
Iuclaico  libros  Petrarca  in  promptu  habuit6,  et  ipse  Lombardus  a 
Serico  se  plurimi  opus  facere  fatetur,  cum  in  parte  inedita  libri 
De  Viris  ittustribus ,  post  Francisci  mortem  a  discipulo  absoluti, 
de  uita  Vespasiani  Titique  imperatorum  nonnunquam  illud  se- 
quatur7.  Immo  graecus  historicus  a  Lombardo  laudatur,  ut  «uir 
«  industria,  et  armis  eloquioque  et  litteris  tunc  temporis  omnium 
«  peritissimus»8.  Deest  aetate  nostra  Belli  codex  a  magistro  dis- 
cipuloque  usurpatus;  remanet  autem  Parisinus  S0S4,  duobus,  ut 


1.  Cf.  Op.  II,  p.  9  : 

Hunc  unum  canit  ore  Deum,  quem  turba  deorum 
Victa  tremit  caelumque  nutu  qui  temperat  almum... 

2.  Frequentissime  in  nonnullis  libris  epistulisue  affertur  Scriptura  et  in  epist.  Sine 
titulo  saepissime  cum  Vergilii  carminibus.  In  breui  oratione  coram  Ioanne  II  Franciae 
rege  habita,  septem  et  triginta  loca  ex  Biblia  afferuntur  (Mem.  divevs  pres.  d  VAcacL 
cles  Inscr.,  series  sec,  t.  III,  p.  214  sqq.). 

3.  340x215  mill.  Pulchris  initialibus  exornatus.  In  Castello  Papiensi  n.  593  signatus, 
in  Francia  uero  Ludouico  XIV  regnante  iterum  ligatus. 

4.  F.  101,  de  anno  iubilario. 

5.  De  Hegesippo  qui  dicitur  Iosephi  interprete,  v.  Max.  Ihm,  Studia  Ambros., 
p.  61-68,  qui  translationem  Bell.  lucl.  Ambrosio  tribuit. 

6.  In  Petrarcae  scholiis  libri  Belli  citantur  (v.  P.  et  VHum.,  in  indice).  In  Par. 
5054,  f.  1,  prooemii  Antiquitatum  locum  Petrarca  ipse  sic  notat  in  margine  :  Videtur. 
quod  secundum  librum prirno  scripsit.  —  Narratio  in  Ber.  mem.  IV,  1  (Op.  464)  ha- 
bita  sumitur  ex  Bell.  lud.  III,  7,  9.  —  In  Apol.  contra  Gall.,  «  Iosephus  sehoiasticus» 
citatur  de  filio  Herodis  (Op.  1079). 

7.  Cf.  Nolhac,  Le  De  Viris  illustribus  de  l\,  Parisiis,  1890,  p.72  et  79.  la  De  Vhis; 
ed.  Bonon.,  t.  I,  p.  814,  818,  fit  Iosephi  mentio. 

8.  Par.  6069  F,  f.  185.  Cf.  ff.  184',  193,  etc. 

uere  loquamur,  codicibus  confectus,  qui  duo  Iosephi  opera  dissi- 
milia  complectitur1.  Iusunt  190  semifolia,  et  rubricae  in  principio 
sic  leguntur  :  F.  1,  Continet  hic  liber  tempns  annorum  ij  milia 
xxvj.  Incipit  prefatio;  f.  2,  Incipit  liber  primus  Flauii  Iosophi 
[sic].  Semifolio  169  recto  incipit  codex  posterior,  manu  et  ornatu 
a  priore  longe  dissimilis2,  cum  rubrica  :  Flauii  losephi  historio- 
graphi  antiquitatum  Iudaici  populi  contra  Apionem  Alexan- 
drinum  gramaticum  liber  primus. 

Ut  prius  de  priore  codice  dicamus,  opus  Antiquitatum  imper- 
fectum  exhibet,  id  est  duodecim  libros  ex  uiginti3.  Summaria 
permulta  sunt,  quibus  Petrarca  narrationis  distributionem  in 
32  primis  semifoliis  pedetentim  explanat;  tunc  subito  desistunt, 
nec  amplius  in  operis  marginibus  redeunt4.  Haec  pars  Antiquita- 
lum  prior  cum  parte  De  Viris  libri  nuper  reperta  et  a  nobis 
primum  edita  mire  congruit,  qua  Patriarcharuin  uitam  Petrarca 
explicauit.  Summaria,  ut  clarum  apparet,  simul  in  margine  lose- 
phi  scribebat,  patescente  latius  operis  sui  confectione5.  Si  scrip- 
turae  inspectione  confideris,  hunc  duplicem  laborem  circa  an- 
num  1350  factum  esse  iudicabis,  quod  ad  rationem  et  tempus 
operum  Petrarcae  multum  confert.  Accedit  quod  in  Iosephi 
codice  post  proelii  narrationem  quo,  Moyse  orante,  Hebraei  cum 
Amalecitis  conflixerunt,  summaria  et  scholia  desinunt;  sic  in  De 
Viris  libro  Patriarcharum  uitae  usque  adMoysen  nec  amplius  or- 
dine  productae  sunt.  Ergo  in  serie  illustrium  Hebraeorum  expli- 
canda  ultra  Moysen  Petrarcam  non  perrexisse,  ut  nostra  iam 
ferebat  opinio,  Antiquitatum  codex  quem  in  promptu  habemus 
abunde  confirmat. 

Pauca  de  plurimis  summaria  satis  docere  possunt,  quot  uaria 
ac  curiosa  testimonia  apud  Tosephum  Petrarca  collegerit  :  F.  2', 
Quatuor  flumina  de  quibus  neque  hic,  neque  in  Biblia  scio  quid 

1.  345X230  mill.  Ludouico  XIV  regnante  ligatus,  ut  uidetur,  marginibus  nimis  re- 
sectis.  De  codicis  historia,  cf.  excursum  IV  in  P.  et  V 'Humanisme . 

2.  Ornatu  similis  est  codici  Tulliano  Trecensi  552 ;  at  pictura  primae  litterae  initialis 
desideratur. 

3.  In  aliis  fortasse  codicibus  Petrarca  reliquos  habebat :  epistula  enim  a  Caesare  Si- 
doni  ciuitati  missa,  ex  qua  locos  nonnullos  refert,  in  Ant.  XIV,  10,  2,  legitur. 

4.  Signacula  tantum  et  uerba  simplicia  in  ff.  47  et  87  reperiuntur. 

5.  Cf.  Le  De  Viris  ill.  de  P.,  p.  101  (Codex,  ex  quo  opus  ineditum  eruimus,  Par, 
6069  I  signatur).  P.  124,  n.  2,  exempli  causa  summaria  Petrarcae  in  uita  patriarchae 
Ioseph  omnia  edidimus  (ex  Par.  5054,  ff.  16-23). 

cogitem.  F.  3,  Primus  pastor.  Primus  agricola.  F.  3',  Musica. 
Bellum.  Ars  ferraria.  Abreuiat  ystoriam.  F.  4,  Quo  anno,  quo 
mense  diluuium  fuit.  F.  4',  Modus  computandi  annos.  F.  5,  Ra- 
tiones  uite  longioris  in  patribus  primis.  F.  5\  De  magno  anno 
aliter  quam  nostri.  Testes  longitudinis  uite  antiquorum.  F.  6, 
Gentium  primordia  post  diluuium.  Mutatio  nominum  facta  per 
Grecos.  Caue  quomodo  in  Europa  Galathex\  uereor  enim  ne  sit 

error.   Scithe.  Medi.  Ionii F.  6',    Qualiter  Greci  appellant 

Hebreos.  F.  8,  Abraham arismetice2  atque  astrologie  peritissimus. 
Affaltidis  palus.  De  hoc  contra  Apionem  l.  I,  c°  26.  F.  9,  Princi- 
pium  circumcisionis.  F.  10,  Tempus  circumcisionis  Iudaice  et 
Arabice.  F.  13,  Bethel;  latina  lingua  quid.  F.  16,  Aperte  accedit 
ad  seruitutem  et  exitum  Israel  de  Egipto.  F.  24,  Pietas  Dei  et 
cautela  hominum  pro  salute  Moysi.  F.  25,  Primum  argumentum 
Mosayce  uirtutis.  F.  25',  Secunditm  argumentum  uirtutis  felici- 

tatisque  et,  ut  fit,  ortum  in  periculis Locus  est  Iosephi,  f.  28', 

in  epistulis  Sine  titulo  saepe  memoratus3  et  in  margine  notatus  : 
Babilon  Egiptia  a  Cambisse  condita'*.  In  conspectu  duorum  trans- 
lationis  huius  locorum,  Franciscus  Vergilium  suum  memorare 
non  dubitauit,  tum  uno  uerbo  Vergiliane  (f.  13),  tum  certa 
propriaque  collatione  :  Virgilius.  Nec  lacrimis  crudelis  amor, 
et  cet.  (f.  26)5. 

In  libris  duobus  Contra  Apionem,  scholiorum  pars  altera 
circa  1350,  sicut  Antiquitatum  summaria,  uidetur  scripta,  pars 
altera  multo  posterius.  Notabiliora  haec  credimus  :  F.  171,  cum 
Iosephus  nomen  Romanorum,  Alexandri  Magni  temporibus,  non- 
dum  a  Graecis  cognitum  asserit  (I,  12),  Peruenit  tandem  magnis 
eorum  cladibus,  nec  ad  Grecos  tantummodo,  sed  ad  Indos.  Miror 
autem  cur  hoc  dixerit,  cum  haud  procul  a  mari  Roma  sit6. 
F.  174',  (I,  22),  Pithagore  laus  magna.  Nichil  scripsisse Pithago- 

1.  Cf.  Ant.  I,  G,  i. 

2.  Sic  est  Petrarcae  orthographia. 

3.  Sine  tit.  7,  8,  15  [Op.  718,  719,  726). 

4.  F.  29',  codex  habet  de  Moyse  :  «  Gratiarum  actionem...  exametro  tono  compo- 
suit»;  Petrarca  autem  :  Moyses  exametrum  composult. 

5.  De  filiae  Aethiopici  regis  erga  Moyseu  amore  [Ant.  II,  10,  2).  Verba  translationis 
ita  se  habent  :  «  In  amorem  eius  lapsa  crudeliter;  »  Franciscus  subito  contulit  Ecl. 
X,  29  :  «  Nec  lacrimis  crudelis  amor.  » 

6.  Eodem  loco,  priore  scriptura  summarium  legitur  :  Neque  Herodotus ,  neque  Tu- 
chidides  de  Roma  mentionem  faciunt. 

ram  et  liic  innuit,  et  Augustinus  affirmat.  F.  180,  Instabilitas 
gentium  in  sacris  et  constantia  Iudeonim;  que  iam  non  amplius 
constantia,  sed  periinacia  et  obstinaiio  dici  debet.  Opus  illud  et 
Antiquitates  nomina  complura  ueteris  historiae  scriptorum  Pe- 
trarcae  retexerunt,  quae  postea  iu  scriptis  protulit;  nam  Berosii 
et  Manethonis  reliquias,  ut  de  ceteris  taceamus,  a  Iosepho 
graece  seruatas  et  in  translatione  conuersas  cognoscere  potuit. 
Praeterea  iidem  libri  Contra  Apionem,  multis  summariis  margini 
appositis  quae  ad  philosophiam  aut  historiam  pertiuent,  de- 
monstrant  quanto  studio  Franciscus  noster  Iosephum  legerit, 
quotque  notitias  de  antiquitatibus  graecis  uel  asiaticis  ex  eo 
fonte  hauserit, 

Ne  diutius  in  sacris  codicibus  lectorem  teneamus,  de  eo  di- 
cendum  est,qui  Francisco  fuit  familiarior  et  in  manu  frequentior. 
Ofiicium  enim  cotidianum  recitare,  propter  canonicatum,  ex 
ecclesiasticis  legibus  debebat.  Duorum  codicum  memoria  manet 
breuiarium  continentium.  De  alterobreuiario  in  huiuspoetae  tes- 
tamento  agitur  ;  de  altero  in  Nellii  Florentini  epistula  adhuc  ine- 
dita1.  Hoc,  ab  amico  Florentia  missum,  parui  erat  modi  atque  in 
longinquis  itineribus  opportunum ;  illud,  Venetiis  antea  pretio  cen- 
tum  librarum  emptum,  magnae  molis  et  molestiae2.  Ampliorem 
tamen  codicem,  picturis  nonnullis  insignem,  Petrarca  uidetur 
praetulisse  et  custodi  ecclesiae  Paduanae  nominatim  legauit  («  ut 
post  eius  [custodis]  obitum  remaneat  in  ecclesiae  sacristia...  ad 
obsequium  perpetuum  presbyteroruin»)3.  Quod,  etiamsi  nolunt 
alii  scriptores,  unicum  fuit  librarium  legatum  quo  ecclesiam  suam 
canonicus  clarissimus  ditauit4.  Saeculo  autem  XVI,  Romam  bre- 
uiarium  inconsulte  translatum  est5,  ubi  post  multos  annos  Petrus 


1.  Par.  863/,  f.  13. 

2.  De  duobus  codicibus,  v.  P.  et  Vllumanisme,  p.  55-56. 

3.  Locum  testamenti  in  eodem  libro  quaeres,  p.  79,  n.  3. 

4.  Bibliothecam  peculiarem  revmi  Capituli  Paduani  pro  nostra  facultate  anno  1889 
excussimus,  prout  mirabili  beneuolentia  nos  excepit  canonicus  Grinzato,  diligentissimus 
Petrarcae  cultor  tantoque  nomine  nobis  conciliatus.  Ne  uero  libellum  quidem  a  nostro 
poeta  manantem  in  hoc  Capitulari  thesauro,  tot  diuitiis  ceterum  insigni,  inuenire 
potuimus. 

5.  Anno  1432,  ut  capitularia  regesta  testantur,  Gaetanus  Tiene,  canonicus  Paduanus, 
breuiarium  quaesierat  domi  ad  paucos  dies  tractandum;  commodationem  autem  recu- 
sauerat  Capitulum.  Saeculo  uero  XVI,  canonicus  alter,  Barbarigus  nomine   illustrique 

Antonius  Serassi  in  Borghesiorum  palatio  id  reperit  et  litteris 
Patri  Antonio  Euangelii  missis  demonstrauit1.  Quo  deinde  eua- 
serit,facile  sciet  quisquis  in  mente  tenuerit  Borghesianos  codices 
nuperrime  in  Vaticanam  bibliothecam  tanquam  in  tutissimum 
dignissimuinque  portum  confugisse2. 


II 


Opera   post  SAECVLVM  VI   COMPOSITA. 

Nemo  non  ignorat  quanti  fuerit  momenti  in  medii  aeui  scholis 
is  doctrinae  thesaurus  qui  inscribitur  Etymologlae  et  quem  lsi- 
dorus  Hispalensis  condidit3.  Raro  quidem  in  operibus  Petrarcae 
nominatur  uixque  saepius  in  scholiis  ineditis4.  A  pueritia  tamen 
librum  legebat,  in  codice  saeculi  XIII  uergentis,  Par.  1595,  quem 
nobis  adnotatio  commendat,  atramento  caeruleo  scripta,  in  uno 
ex  foliis  ad  caput  a  compactore  additis :  Emptus  mihi  a  patre 
Parisius,  tempore  pueritie  mee,  post  furto  perditus  et  recupera- 
tus*.    Codex    constat    217    semifoliis6,    et    rubricas   praebet  in 


farailia  ortus,  eamdem  petitionem,  cum  Romae  commorabatur,  fecit,  mox  ut  aiebat 
remandaturus,  translatioque  breuiarii  Romam  permissa  est,  ex  Capituli  deliberatione 
die  2  ian.  1556  habita;  temere  quidem,  nam  confidentes  nimis  canonici  nullam  postea 
de  codice  commodato  memoriam  acceperunt.  (Della  biblioteca  del  revmo  Capitolo 
dl  Padova,memoria  di  mons.  Nicolo  Dott.  Scarabello,  Paduae,  1839,  p.  9.) 

1.  Epistulam  edimus  in  appendice.  De  translatione  alium  rumorem  sequitur. 

2.  Re  uera,  dum  haec  typis  mandabantur,  R.  P.  Cozza-Luzi,  doctissimus  Vaticanus 
bibliothecarius,  Petrarcae  breuiarium  Borghesianum  iterum  agnouit,  de  quo  mense 
decembri  1891,  ut  diurna  Urbis  acta  communicauerunt,eiegantissimam  contionem  habuit. 
Cf.  Rev.  des  Bibliotheques,  II,  p.  91. 

3.  De  Originibus  seu  Etgmologiis  accuratum  studium  Marii  MicHEi/recenter  iegimus 
in  Revue  internat.  de  Venseignement ,  t.  XXII  (1891),  p.  198  sqq. 

4.  V.  Fam.  III,  1;  Se?i.  II,  1.  (Op.  754  :  «  Isidorus,  quo  auctore  raro  utor...»)  In 
Fam.  X,  4  (Gerardo  fratri),  Isidori  auctoritatem  post  alias  affert,  «  quia  is,  ut  reor,  fa- 
miliarior  est  tibi.»  —  Venerabilis  Bedae  Chronicon  certe  uoluerat;  ait  enim  in  Apol. 
contra  Gallum  :  «  Legat  Bedae  de  temporibus... »   (Op.  1079). 

5.  In  Fac-similes  cit.,  tab.  IV,  n.  2. 

6.  345  x250  mill.  Initialibus  magnis  ornatus.  In  Castello  Papiensi  erat  n.  100.  Adhuc 
compactionem  ueterem  retinuit,  cum  lateribusligneis  ueliutoque  contectis,  claustris  uero 
amissis. 

principio  :  F.  1 ,  Epistola  sancti  Ysidori  Spalensis  episcopi 
ad  Braulionem  Cesaraugustanum  episcopum ;  f .  3 ,  Incipit 
liber  sancti  Ysidori...  ad  Braulionem...  scriptus,  qui  uocatur 
Ethimologiarum.  F.  197,  incipit  opusculum  (Testimonia  legis 
et  prophetarum  de  Christo  a  Sancto  Ysidoro  collecta),  quo  Pe- 
trarca  omissos  aliquot  uersus  ex  perfectiore  quodam  exemplari 
manu  sua  addidit.  In  codice  rara  sunt  eius  scholia1;  non- 
nulla  tamen  ad  nostrum  argumentum  spectantia  uidentur  excu- 
tienda. 

Testimoniis  a  scriptore  allatis  saepe  alia  Petrarca  quaerit 
adiungenda;  profert  enim,  ff.  22'  et  172',  Augustini  Confessiones, 
ff.  85,  85'  et  140,  Lucani  Pharsaliam2,  ff.  113'  efc  118',  Plinii  Natu- 
ralem  Ttistoriam,  capitulis  ut  solet  signatis,  denique  f.  162,  Cice- 
ronem,  cuius  aliquam  De  officiis  sententiam  memorat,  et  Oui- 
dium,  ex  quo  Metamorphoseon  uersum  transcribit3.  Fontes  anti- 
quos,  quibus  scriptor  usus  est,  mira  diligentia  requirit.  Notat 
itaque  quam  multis  locis  Vergilius  aut  Seruius  ab  illo  usurpen- 
tur;  uide,  exempli  causa  :  f.  130,  ubi  de  Benaci  lacus  procellis 
Auernique  siluis  agitur;  f.  141',  in  principio  libri  XV  :  Totum 
principium  ad  litteram  est  Seruii  super  7°  Eneyd.  ibi  Nec  Prenes- 
tine  f.  d.  u.\  Reuerentiam  erga  Isidorum  facile  exuit,  eiusque 
nugas  in  margine  respuit  libero  uerbo  (Falsuml)*  uel  certa  admoni- 
tione :  f.  139,  Inepte  allegatur  [Vergilius] ;  f.  85',  Mira  inaduertentia 
parue  rei;  Seruium  forte,  quem  sepe  sequi  soles,  abieceras. 

Nonnullos  alios  libros,  qui  ea  aetate  in  scholis  frequenti  usu 
erant,  certe  possidebat,  nec  tantum  ueteres  grammaticos6.  Grae- 
cismum  itaqueEbrardiBethuniensis  recentioris  tumque  diuulga- 
tissimi  grammatici,  tacito  tamen   scriptoris   nomine,   profert7. 

1.  Manus  aliae  in  codice  scripserunt.  Cf.  I'.  72  (cit.  August.,  C.  D.  X,  4);  f.  87'  (cit. 
Liuius);  f.  130,  in  Isid.  XIII,  22  ('<  Araris  flumen  Orientis  ») :  Imo  est  Occidentis  et 
alio  nomine  dicitur  Sagona  et  est  in  Gallia  que  hodie  dicitur  Burgondia,  et 
influit  Rod/inum  iuxta  Lugdunum. 

2.  F.  85',  duo  uersus  Lucani  in  margine.  F.  85  (in  Isid.  IX,  2):  Et  Lucanus  er- 
rauit,  et  tu  post  eum. 

3.  In  Isid.  XVII,  2  et  3. 

4.  Aen.  VII,  678.  Vergilius  Seruiusque  etiam  agnoscuntur,  ff.  10',  83,  85,  86,  88', 
110,  liO. 

5.  V.  f.  87.  Cf.  f.  189,  de  Maris  Kubri  colore  (XIII,  18) :  Notorie  falsum,  sed  cor- 
rectum  illico. 

<>.  Eorum  nornen  quaere  in  indice  libri  P.  et  VHumanisme. 
7.  Ambrosianus  A.79  inf.,  f.  105'. 

Scholion  integrum  ex  codice  Vergiliano  referendum  est,  ad 
Seruii  glossam  de  graeca  uerbi  Lenaeus  origine  (in  Aen.  IV,  207) 
allatum  : 

Notabilis  glosa  et  per  nouos  grammatice  tractatores  adducta 
ad  probandum  quod  Grecum  latinam  ethimologiam  non  recipit. 
Adducunt  et  Ieronimum  Gen.  il°c. :  Sara,  inquit,  non  grecam  sed 
hebraicam  debet  habere  rationem,  hebreum  enim  est;  nemo  enim 
altera  tingua  quamlibet  uocans  ethimologxam  sumit  uocabuli  ex 
altera1.  Ad  id  et  Grecismi  scriptorem  dicentem  :  Ethimologia 
lingua  tantum  sit  in  una.  Adde  quod  scripsi  in  Prosodia  de  am. 
a.  ah.  m.  in  primis.  UJtima  quidem  uerba,  quorum  notas  non  so- 
luimus  (fortasse  de  amen,  a  ante  m),  ex  bibliotheca  nostra  codi- 
cem  alium  perditum,  nisi  fallimur,  indicant. 

Saepius  glossarii  notissimi,  quanquam  de  eo  in  operibus  editis 
tacet,  in  similibus  scholiis  mentionem  facit,  id  est  operis  ab  Hu- 
guccione  Pisano,  Ferrariensi  episcopo,  ineunte  saeculo  XIII  con- 
diti2.  Nos  quidem  piget  tantam  auctoritatem  Franciscum  tribuisse 
libro  amplissimo,  sed  monstroso,  cuius  in  glossis  antiquis  et  uo- 
cum  deriuationibus  deformandis  omnino  incredibilis  est  peruer- 
sitas3.  Sed  peruulgatus  erat  ille  Liber  deriuationum  in  scholis 
maxime  Italicis  et  a  doctorum  manu  cotidiana  potissimum  uersa- 
batur4.  In  exemplari  suo  nonnullas  adnotationes  poeta  quasi  in 
repertorio  apposuerat,  ut  ex  quodam  Pliniani  codicis  scholiorum 
conspicuum  uidetur  (Par.  6802,  f.  54 ;  in  textu  uerbum  est  plu- 
rali  numero  cubita)  :  Ugutio  ponit  masculino  genere  sub  uerbo 
cumbo  bis ;  sed  Ieronimus  dicit  scire  se  cubitum  neutri  generis 
esse,  et  cet.  Require  quid  in  margine  Ugutionis  scriptum  est. 
Apud  hunc  quidem  [Plinium]  semper  est  neutrum.  Igitur  ad 
agnoscendum  Petrarcae  exemplar,  aliquando  satis  erit  Huguccio- 
nis  lexicon  sub  uerbo  cvmbo  euoluere5. 


1.  Hier.,  Qaaest.  hebr.  in  Gen.,  17,  prorsus  libere  citatus. 

2.  Cf.  P.  et  1'Human:,  p.  133,  243,  279. 

3.  De  Libro  deriuationnm,  v.  Fr.  Haase,  De  medii  aeui  studiis  p/iiloloc/icis  dis- 
putatio,  Vratislauiae,  1856,  p.  32  sqq.  De  medii  aeui  glossariis,  cf.  Hist.  litt.  de  la 
France,  t.  XII,  p.  9  sqq.  et  Samuelis  Berger  thesim,  Parisiis,  1879. 

4.  Iq  epistola  Nellii  inedita,  Francisco  nostro  missa  et  omni  genere  eruditionis  referta, 
legimus  :  Forensis  noster  oberrat,  qui  fere  Uf/uccionem  totum  memorie  commen- 
dauit.  (Par.  8631,  f.  15.) 

5.  De  libro  Ioannis  Genuensis,  qui  inscribitur  Catholicon,  omnino  tacet.  ln  eodice 
Vergiliano  iam  laudato  bis  affertur  Liber  sane  trium  linguarum  qui  Trif/lossos 
dicitur. 

Inexspectatas  de  studiis  Francisci  notitias,  nec  a  doctis  ut 
aiunt  «Petrarohistis»  spernendas,  profert  Parisinus  5150,  cui,  si 
modo  Bibliothecae  olim  Regiae  custodibus  fidamus,  praemissa 
erat  possessoris  subscriptio  :  Missus  de  Florentia  ubi  mee...  anno 
io6L5  iunii  ad  ues[perum].  SaeculoXI V  scriptus  et  175  semifoliis 
conditus  est,  quorum  nonnulla  interlibellosuacua  sunt1.  Insunt : 
F.  1,  Historia  anonyma  Innocentii  papae  III  (f  1216),  omisso  titulo 
et  imperfecta2;  F.  64,  Glironica  Normanni  scriptoris  Hugonis  Fal- 
caudi  (Foucaut),  qui  abbas  S.  Dionysii  in  Franciaobiit  anno  1197; 
inscriptio  operis  in  codice  uacat,.  at  in  aliis  legitur  :  «Falcaudi 
liber  de  calamitatibus  Siciliae  sub  Willelmo  I  et  II  regibus,  ad 
Petrum  Panormitanae  ecclesiae  tkesaurarium»3;  F.  106,  De  papa 
Gregorio  ei  imperatore  Frederico  (rubrica),  Historia  anonyma 
Gregorii  IX  et  Celestini  IV  et  Innocentii  IV  (f  1254)4;  F.  120,  Vita 
Pontificum  a  Bosone  cardinali  redacta,  in  codice  sine  nomine  et 
sine  inscriptione,  a  Stepbano  V  (f  891)  usque  ad  Alexandrum  III 
(f  1181)5. 

Marginibus  Petrarca  breuia  summaria  more  solito  inseruit,  qui- 
bus  uiri  et  loci  et  gesta  praecipua  statim  legentium  oculis  subiciun- 
tur.  Nonnulia  autem  notabiliora  uerba  animaduertuntur,  ex  qui- 
bus  haec  delegimus  :  F.  4',  de  fraude  quadam  imperatoris  Hen- 
rici  VI  :  Fides  Teutonica !  F.  21',  uerbis  epistulae  Innocentii  III 
in  textu  insertae(«Ecce  principatus  ubi  uigebat  saecularis  poten- 
tiae  altitudo»)  apposuit  lector  :  Hac  sententia  usus  sum,  liorum 
inscius.  F.  99,  reuerentiam  demonstrat  erga  laurum,  qua  in  die 
Gapitolini  triumphi  caput  suum  ornauerat,  commendatque  no- 
men  Roberti  de  Lauro  :  Pulcrum  cognomen!  F.  154,  Veronenses 
et  Paduani  in  textu  notantur,  «tanquam  uiri  in  bello  bellicosi  et 


1.  310x320  mill.  Fuit  n.  345  in  Castelio  Papiensi;  in  Francia  sub  Ludouico  XVIII 
iterum  ligatus  est. 

2.  Quo  pacto  Innoceutium  III  Franciscus  miratus  sit,  abunde  refert  Sen.  XVI,  9. 

3.  Chronicis  illis  rcs  Siciliae  narrantur  usque  ad  annum  1169.  F.  65,  Francisci  sum- 
maria  ud  Siciliae  geographiam  pertineut  (de  Arethusa,  v.  etiam  f.  104');  f.  67,  in  mar- 
gine  genealogiain  Normannorum  regum  collocauit,  cum  adnotatione  :  Rofjerius  rex  Sicilie 
primus.  Hic  fuit  non  multo  posl  ante  tempus  Innocehtii  lertli  pape,  supra  in 
tractatu  eiusdem...  (Cf.  in  codice,  f.  12'). 

i.  loc.  «Temporibus  felicis  memorie...» 

5.  In  Libro  Censuum  opus  Bosonis  insertum  est.  Editur  autem  in  Le  Liberponti.fi- 
calis,  lc.rlr.  introd.  el  comm.,  t.  II,  p.  350  sqq.,  a  claro  uiro  Lud.  Duchesne,  qui  Pe- 
trarcae  codicem  uominat  in  Introd.,  \).  xxxvin. 

libertatis  propriae  amatores»;  Petrarca  signat  legens  :  Audite, 
Veroyienses  et  Paduani!  Summariis  scilicet  communibus  iamiam 
intellegimus  Petrarcam  nonnulla  animi  intentione  Pontificum 
Romanorum  historiam  perspexisse1,  nec  minore  diligentia  res  a 
Normannis  ad  Siciliam  subigendam  gestas  tractauisse.  Quod  eius 
studiorum  genus,  quanquam  in  Rerum  memorandarum  libris 
recentiores  uiri  nonnunquam  commemorantur,  adhuc  tamen  non 
satis  claruerat2. 

Non  historiographis  tantum  medii  aeui,  sed  geographis  etiam 
aliquandiu  uidetur  studuisse.  Regionum  quidem  descriptiones 
ab  his  scriptoribus  conditas  parui  ducebat;  Hiberniae  autem 
notissimam  topographiam  a  Giraldo  Gambrensi  {Giraud de  Barri) 
compilatam  omnino  non  despiciebat,  quia  in  epistula,  qua 
de  situ  Thyles  insulae  disseruit  :  «  Libellus»,  ait,  «...  a  Giraldo 
«  quodam  aulico  Henrici  secundi  regis  Anglorum,  licet  tenui 
«  rerum  stilo,  non  rudi  tamen  uerborum  arte  contextus;  quem 
«  ne  totum  bibliothecae  nostrae  foribus  excluderem,  breuis  quae- 
«  dam  ipsius  particula  promeruit,  ubi  de  hac  eadem  lnsula  nos- 
«  trae  similis  et  operosa  dubitatio  inserta  sit.  Itaque  similitudo 
«  uiia  ingenii  mihi  totius  operis  commendauit  auctorem3.  »  Idem 
opus  in  Pliniani  sui  codicis  scholiis  sub  inscriptione  De  mirabi- 
libus  Hiberniae  protulit. 

Vulgaria  quidem  poemata  Petrarcam  legisse  notum  est,  de 
quibus  in  excursu  VII  libri  Petrarque  et  VHumanisme  omnia,  ut 


1.  Nescio  num-ab  iis  Francisci  studiis  originem  traxerit  notissima  atque  falsa  inscrip- 
tio  fasciculi  cuiusdam  uitarum  Pontificum  italice  scripti  et  cum  Petrarcae  nomine  im- 
pressi.  (Prima  editio,  Venitiis,  1507,  demonstratur  a  W.  Fiske,  Catal.  of  Petrarch 
Books,  Ithacae,  1882,  p.  45.)  Anno  etiam  1715,  Clemens  XI  non  dubitauit  quin  trans- 
criptionem  nouam  iusserit,  ad  Bibliothecae  Vaticanae  usum,  «  cum  ab  editis  exempla- 
ribus  plurimum  discreparet,  ex  codice  membranaceo  ms.  Farnesiano  sub  ipsa  auctoris 
tempora  exarato»  (scribae  subscriptio,  in  Vat.  Bey.  77/,  ab  Henrico  Narducci  relata, 
Catal.dei  cod.  petrarcheschi  delle  bibl.  Barberina,  Chigiana.i.  e  Vaticana,  Komae, 
1874,  p.  46). 

2.  Unus  chronicorum  scriptor  in  libris  Ber.  mem.  laudatur,  propter  stili,  ut  augura- 
mur,  elegantiam  :  «Horum  quidem  »,  ait  Franciscus,  «  Musatus  Patauinus,  nouarum  re- 
rum  satis  anxius  conquisitor,  testis  est »  (IV,  9;  Op.  493).  —  Locus  de  Carlo  Magno 
imperatore  Alcuino  tributus  profertur  in  Sen.  I,  1  (Op.  700);  at  uere  Eginhardi  est,  in 
Vita  Caroli,  10. 

3.  V.  scholia  inedita  in  P.  et  l'Human.,  p.  275. 

4.  Fam.,  III,  1.     • 

credimus,eius  testimonia  collegimus1.  Neque  igitur  argumentum 
iam  tractatum  recoquam.  Nobis  constat  uulgaris  linguae,  seu 
gallicae,  seu  italicae,  seu  ut  aiunt  aquitaaicae,  scriptorum  pau- 
cissima  inter  codices  suos  opera  Franciscum  tenuisse  et  nun- 
quam  in  corpus  redegisse,  exceptis  Dantis  Allegherii  Comoedia 
a  Boccacio  oblatanonnullisque  fortasse  italicis  opusculis.  Poeta- 
rum  uero  infimae  latinitatis  plerosque  irrisit,  in  primis  nomina- 
timque  Alanum  ab  Insulis  et  Ioannem  ab  Alta  Villa,  unumque 
Lupatum  de  Lupatis  Paduanum  peculiari  nec  miuima  laude 
coluit;  Alexandreidem  Gualtheri  a  Castel.lione  seu  ab  Insulis 
perlegit,  ut  nobis  uidetur,  nunquam  uero  eum  haud  spernendum 
scriptorem  nominare  dignatus  est2. 

E  scriptoribus,  qui  nomine  Scholasticorum  uulgo  designantur, 
messem  exiguam  Petrarca  decerpsit.  Ne  nomina  quidem  tam  illus- 
trium  philosophorum,  paucissimis  exceptis,  ne  inscriptiones 
quidem  tot  librorum  mysticorum  tum  mauibus  omnibus  tritorum, 
epistulis  commentationibusque  suis  inseruit3.  Perpauciigiturhu- 
iusmodi  libelli  inter  codices  nostros  reperiuntur.  De  Fulberto  Car- 
nutensi  et  Hugone  de  Sancto  Victore  iam  mentio  fuit,  quorum  opera 
quaedam  a  Petrarca  quidem  possessa,haud  tamen  perlecta  appa- 
rent4.  Idem  dici  potest  de  monacho  Gallo,  cuius  libellus  exstat  in 

1.  Poeraata  de  quibus  agitur  praecipua  sunL  fabula  gallica  celeberrima  de  Rosa, 
fabulae  Britannicae ,  etc,  nec  non  poetarura  aquitanorum  (Troubadours)  carmina. 

2.  Testimonia  require  in  excursu  supradicto  collecta.  (Les  ouvrages  en  langue  vul- 
gaire  chez  P.) 

3.  Extollit  quattuor  praecipuos  Italos  scholasticos,  ad  maiorem  laudem  patriae,  Aca- 
demiae  Parisiensis  elogium  ut  uidetur  imraodicum  refellens  :  «  At  fortasse  non  horaines 
«  adspicit  iste  [Gallus  calumniator],  sed  studium,  ut  quisquis  Parisiis  studuerit  Gallus 
«  sit.  Inuitus  dicam,  sed  cogit  siue  urget  ueritas.  Est  illa  ciuitas  bona  quidem  et  insi- 
«  gnis  regia  praesentia;  quod  ad  studium  attinet,  ceu  ruralis  est  calathus,  quo  poma 
«  undique  peregrina  et  nobilia  deferantur.  Ex  quo  enim  studium  illud,  ut  legitur,  ab 
«  Alcuino  praeceptore  Caroli  regis  institutum  est,  nunquam  quod  audierim  Parisiensis 
«  quisquam  ibi  uir  clarus  fuit;  sed  qui  fuerunt,  externi  utique  et...  magna  ex  parte 
«  Itali  fuere :  Petrus  Lombardus  Nouariensis,  quem  ipsi  Petrum  Lombardi  solent  dicere, 
«  ut  uideatur  patris  nomen  esse  non  patriae,  Thomas  de  Aquino,  Bonauentura  de  Balneo 
«  Regio  atque  Aegidius  Romanus  [deColumna],  multique  alii.»  (Apol.  contra  Gallum, 
Op.  1080).  Sanctissimi  et  clarissimi  scriptores  iterum  nunquara  a  Francisco  nominantur ; 
breuius  erat  semel  laudare  illos  quam  legisse. 

4.  De  codice  Parisino  $453  (Remigius  Autissiodurensis),  quem,  ut  aiunt,  Mellinus  de 
Sancto  Gelasio  quondam  et  immerito  Petrarcae  bibliothecae  tribuerat,  uide  sententiam 
nostram  in  P.  et  t'Hum.,  p.  91,  n.  2,  expressam.  In  Castelli  Papiensis  codicum  inuen- 
tario  deest. 

Parisino  2o89,  codice  saeculi  XIV  exiguo,  semifoliorum  564, 
cum  inscriptioue  :  Incipit  Beniamin  de  intima  contemplatione 
compositus  a  Ricardo  de  Sancto  Victore.  Godicem,  ut  recte  opi- 
natus  est  Delisle,  ignotus  homo  poetae  donum  dedit2.  In  inferiore 
paginae  ultimae  margine  stant  uersus  : 

Qui  benefactor,  habe  eonteniplatiua  Ricardi, 
Que  mitto  Lucas  deuotus  Geminiani. 

Aliqua  signacula  in  margine,  a  manu  poetae  haud  dubie  posita, 
scholiis  tamen  deficientibus,  uiri  doctissimi  opinionem  confir- 
mant. 

Multo  maioris  aestimandus  est  Parisinus  2925,  apud  Petri 
Abaelardi  editores  nobilis  codex  nec  omnino  uiris  eruditis  ad  res 
Petrarcae  intentis  incognitus.  Dignus  est  tamen  qui  in  accurata 
disquisitione  ponatur.  Paruo  quidem  uolumine  est,  semifoliis 
scriptis  177,  duabus  columnis  pagina  constante,  manu  quadam 
Gallica  saeculi  xiv  ineuntis  scriptus3.  Minutis  sed  elegantibus 
picturis  quattuor  initiales  litterae  ornantur*.  Insunt  quae  se- 
quuntur  rubricae  : 

F.  1  :  Abaelardi  ad  amicum  suum  consolatoria  [=  Historia 
calamitatum].  F.  14  :  Domino  suo  imo  patri,  coniugi  suo  imo 
fratri...  Abaelardo  Heloysa*.  F.  43  :  Incipit  Apologia  Berengarii 
Pictauensis  pro  magistro  Petro  Abaelardo6.  F.  45  [Eiusdem] 
Patri  et  domino  suo  G.  Mimatensi  episcopo.  F.  47  :  [Eiusdem] 
FratrWus  Cartusie.  F.  47'  :  Dixit  A.  P.  Dixit  P.  A.  Dixit  eidem 


1.  235xl50mill.  Fuit  in  Castello  Papiensi  n.  688.  Regnante  Ludouico-Philippoiterum 
lig&tus. 

2.  Cabinet  des  mss.,  t.  1,  p.  139.  Italice  nomen  sonat  Laca  Geminiani. 

3.  218  x  150  mill.  Folia  ad  caput  adiecta  signantur  A-E,  ad  calcem  178-179.  In  prin- 
cipio  sunt  uerba  :  D.  Francischi  Petrarche,  quibus  additur  fuit  (cf.  Delisle,  l.  c, 
p.  139).  Bibliothecae  Castelli  Papiensis  inuentarium  codicem  demonstrauit  sub  n.  70, 
nec  multo  post  index  in  folio  A  praepositus  est.  In  Francia  iterum  ligatus  est,  Napo- 
leone  I  regnante. 

4.  F.  1,  Abaelardus  et  Heloysa  (uultus  feminae  erasus  est) ;  f.  51,  Theodoricus  rex; 
ff.  43  et  94,  monachus. 

5.  Epistularum  series  est  edita,  quarum  ultima  (VIII)  in  codice  explicit  :  «  Valete  in 
Christo,  sponse  Christi.  »  Codice  usus  est  Ed.  Oddoul,  Lettrcs  d'Abailard  et  d'Ue- 
loise  traduites  du  latiti  sur  le  ms.  %923  de  la  Bibl.  Boyale,  Parisiis,  1837.  (Editio 
posterior,  1853,  de  codice  tacet.) 

6.  Rubrica  qua  explicit  Apolo(/ia  notat  librum  secundum,  qui  adhuc  latet.  Cf.  Abae- 
lardi  op.  a  Fr.  Ambosio  edita,  Parisiis,  1616,  p.  320,  aut  Mio.\E,t.  CLXXVIII,  col.  1870. 

idemx.  F.48' :  Uniuersis Ecclesie sancte  filiis  Petrus[Abaelardus]. 
F.  50  :  Petri  Abaelardi  epistola  [Ad  Parisiensem  episcopum]. 
F.  51  :  Inciplt  primus  liber  uariarum  Theodorici  regis  [sic] ; 
f.  51  bis  :  Magni  Aurelii  Cassiodori  senatoris  v.  c.  ill.  ...  uaria- 
rum  liber  primus  incipit  [—IV  priores  libri].  F.  91'  :  Fragmenta 
Artis  dictatoriae2.  F.  94  :  Inclpiunt  epistole  magistri  Stephani 
Aurelianensis  Tornacensis  episcopi.  F.  172  :  Atexander  episco- 
pus  seruus  seruorum  Dei  uenerabilibus  fratribus  uniuersis  ar- 
cliiepiscopis  et  episcopis  per  regnum  Francie  constitutis* . 

Ad  caput  codicis  epistularium  opus  fere  totius  continentis, 
epistularum  Abaelardi  et  Gassiodori  et  Stephani  Tornacensis  ar- 
gumenta,  indicis  forma,  binionem  a  compactore  insertam  occu- 
pant.  In  columellis  disponuntur  scripturaque  tam  minuta  sunt, 
tam  festinanti  lectuque  difficili,  ut  cuius  sit  adnotatorum  du- 
bium  remaneat4.  Petrarcae  quidem  fortasse  assignabit,  nisi  falli- 
mur,  quisquis  minutissimam  scripturam  foliorum  Vat.  lat.  3196 
in  memoria  tenebit3.  Maneat  sub  iudice  res  minima.  Maioris 
uero  momenti  uidetur  esse  epistulas  Cassiodori  et  Tornacensis 
episcopi  fere  praetermissas  a  Francisco  fuisse.  Paucissimis  enim 
signaculis  summariisque  manu  eius  comitantur6.  De  Gassiodoro 


1.  Hanc  dialogi  particulam  Ambosius  primum  edidit,  p.  326-329,  quod  Victor 
quoque  Cousin  Abaelardo  tribuit,  «  e  libro  incerto  »  (P.  Abaelardi  op.  hacfenus  seor- 
sim  ed.  nunc  primum  in  unum  coll.  Cousin,  adiuuant.  Jourdain  et  Despois,  Pari- 
siis,  1849,  t.  II,  p.  727-729).  In  fontium  et  codicum  demonstratione  editio  illa,  ut  scis, 
nimis  parca  uidetur. 

2.  Ex  parte  manu  altera  scribuntur. 

3.  Sequitur  manu  altera  scriptum  epistularum  formularium,  quod  in  f.  177  explicit. 

4.  Lector  apparet  aliquis  diligentissimus  et  a  Petrarca  attentis  oculis  diudicandus, 
cuius  scripturae,  ex.  gr.,  uerbum  Nota  in  ff.  3'  et  10  tribuendum  est  (in  Ep.  I,  95  et 
I,  10)  et  scholion  in  f.  10'  (cum  de  SS.  Norberto  et  Bernardo  Abaelardus  ait,  I,  12  : 
«  Quosdam  aduersum  me  nouos  apostolos,  quibus  mundus  plurimum  credebat,  excitaue- 
runt  »)  :  Nota  de  institutione  ordinis  apostolorum,  qui  liodie  reprobatus  est.  Lector 
ille  Franciscum  aetate  praecurrere  uidetur. 

5.  Cf.  ex.  gr.,  Monaci,  Arcliivio  paleogr.  ital.,  vol.  I,  fasc.  5  (ff.  2,  2'  11',  etc).  — 
Eiusdem  aut  simillimae  scripturae  sunt  haec  «  memorialia  »  in  f.  178',  atramento  ple- 
rumque  euanido  : 

Solui  pro  luendis  decretaJibus  pic/uoratis  pro 

pro  recuperando  uohunine  —  iiij.  flor.  viiij.  s. 

pro  recuperandis  scagiali....  et  anulo  domini  Iohannis  —  iiij .  flor.  viij. 

6.  V.  ff.  95,  95',  100,  114'.  Nullo  aliu  loco  in  codice  Petrarcae  manus  apparet. 

quidem  minus  stupebis,  si  collegeris  paruae  auctoritatis  illum 
scriptorem  apud  poetam  fuisse.  Nusquam  sane,  si  modo  diligen- 
ter  perlegimus,  iri  operibus  editis  nominatur,  fere  nusquam  in 
scholiis  manu  scriptis.  Liber  quidem  De  instiiutione  saecu- 
larium  lectionam  textu  in  breuius  contracto  in  Parisino  8500 
apparet,  picturis  profecto  mirabilibus  insignis,  nulla  uero  poetae 
notula  ditatus1.  Id  igitur  peropportune  cadit,  quod  multo  secus 
res  se  habet  in  parte  codicis  2923  ad  Abaelardum  nostrum  per- 
tinente. 

Iam  Petrarcam  aliquid  Abaelardi  legisse  suspexerunt,  sed  quae 
tanti  uiri  opera  cognouerit  incertum,  et  quo  animo  iudicauerit, 
dubium.  Duobus  solum  locis  in  scriptoris  Italici  libris  nomen 
Gallici  philosophi  profertur;  nostroque  iudicio  Boccacium  Pe- 
trarcamue  philosophica  Abaelardi  opera  uel  primoribus  labris 
tetigisse  temere  affirmatur.  Attilius  quidem  Hortis,  uir  optime  de 
Petrarca  meritus,  collationem  libri  De  ignorantia  cum  Introduc- 
tione  in  theologiam  instituere  conatus  est,  et  in  utroque  libro 
obseruauit  M.  Tullii  loca  selecta,  ut  aliquid  doctrinaeGhristianae 
redolentia,  fere  eadem  esse2.  Haec  uero  similitudo,  quantacun- 
que  est  aut  apparet,  nobis  omnino  fortuita  uidetur.  Petrarca  enim 
tam  longa  et  adsidua  familiaritate  a  Gicerone  educatus,  libros 
omnes  et  omnia  loca  ad  finem  adiuuandum  pertinentia  facillime 
habebat  in  promptu.  Praeterea  sententia,  quam  ardenter  tum  per- 
agebat,  iam  antea  ab  Augustino  nonnullisque  ecclesiasticis  scrip- 
toribus  nec  tantum  a  Paracleti  abbate  explicata  erat ;  et  a  nullo 
recentiorum  philosophorum  Giceroniana  exempla  mutuari  Fran- 
cisco  opus  erat,  cum  ipse  tam  summam  et  undique  collectam  de 
Tullianis  rebus  scientiam  sibi  parauerat. 

Adnotandus  nunc  locus  ille,  quo  Petrarca  Historiam  calami- 
tatum  Abaelardi  nosse  confitetur  :  « Iungam  tot  ueteribus  unum 
«  recentiorem  nec  ualde  semotum  ab  aetate  nostra,  quam  recte 
«  nescio,  sed  apud  quosdam,  ut  audio,  suspectae  fidei,  at  profecto 
«  non  humilis  ingenii,  Petrum  illum  cui  Abaelardi  cognomen  est, 
«  qui,  ut  in  historia  suarum  calamitatum  longa  oratione  ipse 
«  meminit,  inuidiae  cedens,   solitudinis  Trecensis  abdita  pene- 


1.  Codex  Par.  8500  (iam  in  P.  et  V Humanisme,  p.  169-172,  demonstratus)  nonnulla 
opera  refert  ad  nostrum  argumentum  maxime  spectantia  :  Fulgentii  lib.  Mytholog. 
Enarrationes  in  Metam.  Ouidii,  spuria  quaedam  Boetii  et  Aristotelis,  etc. 

2.  Cf.  Archeografo  Triestino,  noua  series,  t.  VI,  p.  142. 

«  trauit,  etsi  non  sine  magno  undique  studiosorum  conuentu, 
«  quosemultis  urbibus  sibi  solitario  discipulos  doctrinae  celebris 
«  farnacontraxerat,  sine  requie  tamen  optata,  quam  sibi  radicitus 
«  tenax  liuor  odiumque  conuulserant1. »  Gopiosiorem  autem 
notitiam,  ut  iam  ex  rubricis  suspicamur,  codex  noster  affert. 
Solitis  signis  in  margine  appositis  loca  epistularum  notabilia 
saepissime  indicantur2.  Accedit  exigua  «  manus  »  satis  frequens 
calamoque  delineata;  quanquam  autem  «  manus  »  iliius  formam 
refert,  qua  in  nonnullis  codicibus  usus  est  poeta,  iudicium  tamen 
ab  assensu  certo  sustinemus.  Scholia  complura,  de  quibus  nulla 
dubitatio  admittitur,  potissime  declarant  quanti  celeberrimas 
epistulas  fecerit  et  qua  benignitate  legerit.  Excerpta  ergo  loca  ex 
editione  Gousiniana  referimus  in  conspectu  adnotationum,  ut 
legentis  Francisci  uestigia  facilius  tenere  possis  : 

EPIST.  I,  PETRI  AD  AMICVM. 


(F.  9';  t.  I,  p.  25).  Ego  itaque  ad  solitudinem 
quamdam,  in  Trecensi  pago,  mihi  antea  cogni- 
tam  me  contuli. 

(F.  9';  p.  26).  Sed  etipse  Plato,  cum  diues  esset... 

(F.  11;  p.  29).  Saepe  in  orationibus  meis  illud 
reuoluebam  :  A  finibus  terrae  ad  te  clamaui, 
dum  anxiaretur  cor  meum. 

(F.  12;  p.  32).  ...eis  eunuchos  adhibeant... 

Sed  quod  tunc  forte  minus  pertuli  ex  uul- 
nere,  nunc  ex  detractioue  diutius  plector,  et 
plus  ex  detrimento  famae  quam  ex  corporis 
crucior  diminutione. 

(F.  13;  p.  35).  ...forte  me  die  quadam,  de  nostra 
lapsum  equitatura,  rrianus  Domiiii  uehementer 
collisit,  colii  uidelicet  mei  canalem  confringens. 


Solitudo3. 
Plato. 

Efficaciter  et  pieu. 
Eunuciii. 
Proprie*. 

Et  me  nocte&. 


1.  Vit.  Sol.  II,  7,  1  {Op.  278). 

2.  F.  3,  Petrarca  egregiam  correctionem  litterae  codicis  adhibet  (egi  pro  ei). 

3.  V.  locum  ex  Vit.  sol.  in  sermone  nostro  supra  allatum. 

4.  Ultima  huius  capituli   (I,  13)   uerba,  quibus  de  Heloysa  agitur,    singulari   signo 
Franciscus  notat. 

5.  In  hoc  capitulo   (I,  14)  nomina  S.  Hieronymi,  Origenis  et  S.  Augustini,  a  scrip- 
tore  relata,  Franciscus  io  marginem  trahit. 

6.  Significat  diem  23  februarii  1345,    quo  ipse  Parmam  fugiens  equo  decidente  pro- 
lapsus  cecidit  (Koertinq,  p.  215). 

EPIST.  II,  HELOYSAE1  AD  PETRVM. 


(F.  15;  p.  75).  . . .  ut  te  tam  corporis  mei  quam 
animi  unicum  possessorem  ostenderem.  Nihil 
unquam,  Deus  scit,  in  te  nisi  te  requisiui,  te 
pure,  non  tua  concupiscens. 

(F.  15';  p.  75).  Sicut  inductio  illa  Aspasiae  philo- 
sophae  apud  Socraticum  Aeschinem  cum  Xeno- 
phonte  et  uxore  eius  habita  manifeste  con- 
uincit. 

(F.  15';  p.  76).  Quis  etenim  regum  aut  philoso- 
phorum  tuam  exaequare  famam  poterat?  quae 
te  regio,  aut  ciuitas  seu  uilla  uidere  non  aes- 
tuabat?. . . 

Et  cum  horum  pars  maxima  carminum  nos- 
tros  decantaret  amores,  multis  me  regionibus 
breui  tempore  nuntiauit  et  multarum  in  me 
feminarum  accendit  inuidiam3. 


(F.  15';  p.  77).  Dic  inquam...  quod  sentio,  imo 
quod  omnes  suspicantur  dicam  :  concupiscentia 
te  mihi  potius  quam  amicitiasociauit,  libidinis 
ardor  potius  quam  amor. . . 


(F.  16:  p.  77).  Ego  autem,  Deus  scit,  ad  Vulcania 
loca  te  properantem  praecedere  uel  sequi  pro 
iussu  tuo  minime  dubitarem.Nonenim  mecum 
animus  meus,  sed  tecum  erat.  Sed  et  nunc 
maxime  si  tecum  non  est,  nusquam  est.  Esse 
uero  sine  te  nequaquam  potest.  Sed  ut  tecum 
bene  sit,  age,  obsecro.  Bene  autem  tecum  fue- 
rit,  si  te  propitium  inuenerit,  sigratiamreferas 
pro  gratia,  modica  pro  magnis,  uerba  pro 
rebus...  Dum  tecum  carnali  fruerer  uoluptate, 
utrum  id  amore  uel  libidine  agerem,  incertum 
pluribus  habebatur.  Nunc  autem  finis  indicat 
quo  id  inchoauerim  principio. 


Valde  predulciter  ac 
l)lande  per  totum 
agis,  Heloysa. 

R.  in  libro  M.  Tullii 
Inuerntion2. 

De  fama  Petri,  si 
modo  testimonium 
non  suspectum 
amor  facit. 

Muliebriter. 


[Locum  illumHeloy- 
sianae  epistulae 
ceterosque,  qui  in 
pagina  nostra  se- 
quuntur,  signacu- 
lis  frequentibus 
manu  suaPetrarca 
notauit.] 


Amicissime  et  ele- 
ganter. 


1.  Heloysa  est  optimi  codicis  scriplura,  non  Heloyssta,  ut  recentes  editores  uolunt. 

2.  Cf.  De  inuent.  I,  31.  —  R.,  ut  putamus,  siguificat  Require. 

3.  Eadem  nec  immerito  de  poetae  nostri  Laurea,  Auenionensi  muliere,  dici  poterant. 

(F.  16;  p.  78).  Cuni  me  ad  temporales  olim  uolup- 
tates  expeteres,  crebris  me  epistolis  uisitabas, 
frequenti  carmine  tuam  in  ore  omnium  He- 
loysam  ponebas;  me  plateae  omnes,  me  domus 
singulae  resonabant. 


Feminee. 


EPIST.  V,   PETRI  AD  HELOYSAM. 

(F.  21';  p.  95).  Pretiosus...  cultus,  quem...  beatus 
Gregorius  inde  conuincit  :  «Quod  nemo  his  in 
occulto  se  ornat,  sed  ubi  conspici  queat. » 

(F.  22';  p.  96).  Certum  quippe  tibi  est  quod  quis- 
quis  ab  hac  uita  me  liberet,  a  maximis  poenis 
eruet.  Quas  postea  incurram  incertum  est,  sed 
a  quantis  absoluar  dubium  non  est. 

(F.  23;  p.98).  Nunquid  si  id  mihi  iuste  accidisset, 
tolerabilius  ferres  et  minus  te  offenderet?. . . 

Tam  iuste  quam  utiliter  id  monstrabimus 
nobis  accidisse  et  rectius  in  coniugatos  quam 
in  fornicantes  ultum  Deum  fuisse. 


(F.  24;  p.  101).  Si  enim  mihi  antea  matrimonio 
non  esses  copulata,  facile  in  discessu  meo  a 
seculo,  uel  suggestione  parentum,  uel  carna- 
lium  oblectatione  uoluptatum,  saeculo  inhae- 
sisses.  Vide  ergo  quantum  sollicitus  nostri 
fuerit  Dominus,  quasi  ad  magnos  aliquos  nos 
reseruaret  usus... 


Seneca  prius. 


Non  ineleganter  ais, 
Petre. 

A  ccedit  Socraiis  res- 
ponsam. 

Vel  iratus,  uel  ualde 
compunctus  es , 
Petre. 

Itaque,  ni  fallor,  et 
ualde  misericor- 
diter  actum  est,  ut 
eo  tecum  nexu 
prius  uoluntarie 
iuncta  esset,  quo 
post  te  demum  uel 
inuita  traheretur 
Heloijsa  tua,  Pe- 
tre. 


Hic  desinit  adnotatio,  quanquani  in  fine  epistulae  V  et  in  VI 
manus  Francisci  etiani  quandoque  apparefc1.  At  quis  iam  non 
percipiat  qua  beneuolentia  amantes  Parisienses  poeta  noster  ac- 
ceperit?  Iure  enim  illorumanimorum  tum  fide  diuina,tumhuma- 
nis  cupiditatibus  flagrantium  similitudinem  cum  suo  ac  proprio 
animaduerterat.  Nimirum  historia  epistularum  modo  enarrata, 
tam  flebilis  peccatoque  ac  paenitentia  intermixta,  causa  fuit  cur 


1.  Ex.  gr.,  agnoscit  Franciscus,  in  media  Abaelardi  oratione  uersus  ex  libro  VIII 
Lucani.  In  epist.  VI,  Heloysa  locum  libri  de  Arte  amandi  referente,  in  margine  scribit 
tantum  Vs  (=uersus). 


HBLIOTHECA   PETRARCAE. 

codici  uostro,  seinifoliisad  calcem  adiectis,  notulas  secretissimas 
commiserit1. 

Superest  ut  epistulas  a  Berengario  Pictauensi,  Abaelardi  disci- 
pulo,  in  magistri  defensionem  conditas2  a  Petrarca  perlectas  esse 
patefaciamus3.Exstat  in  Apologia  contra  Gallum  de  illo  scriptore 
locus,  quo  obtrectationes  eius  aduersus  S.  Bernardum  affert 
Petrarca  et  Abaelardum  iterum  nominat,  sed  mediocri  laude,  quia, 
ut  nobis  uidetur,  opusculum  quasi  bellatorium  contra  Gallos 
scribens,  aduersario  suo  arma  suppetere  non  uult4.  Nihil  autem 
aliud  cognoscebat  de  philosophorum  disputationibus  saeculi  XII, 
quam  quod  Parisinus  codex  refert.  Insunt  in  Berengarii  epistulis 
signacula,  summaria,  nomina  in  margine  posita,  quibus  lectio- 
nem  nota  manus  testari  solet,  et  aliquae  adnotatiunculae  parui 
momenti,  quae  tameo,  ut  res  planius  fiat,  proponendae  sunt : 


(F.  46;  t.  II,  p.  788).  Colotes  loquacitate  notabilis 
rodit  Platonem  principem  philosophiae...  Luci- 
lius  Ennium,  Horatius  Lucilium  lacerat. . . 

Solus  Ambrosius  ab  omni  suspicionis  infamia 
liber  est... 

Unde  Seneca,  Caesarem  alloquens  :  Caesar,  in- 
quit... 


Simulationes    illus- 
trium  scriptorurn . 

Magna  laus  Amliro- 

sii. 
Male  huius  rei  me- 

mineras,  Beren- 

fjari. 


1.  De  Petrarcae  «  memorialibus  »  in  excursu  VI  libri  P.  et  Vltumanisme  disseruimuset 
notulas  edidimus. 

2.  De  quibus  uide,  ut  scis,  Hist.  litt.,  t.  XII,  p.  254-60.  Cum  magistri  operibus 
editae  sunt,  in  ed.  Ambosiana,  p.  302  sqq.,  in  Cousiniana,  t.  II,  p.  771  sqq. 

3.  Legit  quoque  particulam  de  Christiana  philosophia  (in  ed.  Cousiniana,  t.  II,  p.727- 
729,  e  libro  incerto),  non  sine  delectatione,  ut  probat  adnolatiuncula  in  uerbis  :  «  Cum 
sit  Christus  ipsa  sapientia,  quam  Sophiam  Graeci  nominant,  nullos  rectius  dici  philo- 
sophos  autumo,  quam  qui  huius  summae  ac  perfectae  sapientiae  amatores  existunt;» 
Franciscus  :  Recta  philosophia  (f.  48). 

4.  Locum  ad  illustrationem  codicis  afferimus  :«Non  ego  contra  sanctum  uirum  [Ber- 
nardumj  loqui  uelim,  eum  maxime  quem  in  quibusdam  scriptis  meis  ualde  aliquando 
laudauerim...  Multa  quidem  loquendo  et  scribeudo  redeunt  in  animum,  quae  di- 
lapsa  uidentur.  Damnauit  iste,  nunc  recolo,  Bernardus  Clareuallensis  abbas,  de  quo 
sermo  est,  Petrum  Abaelardum  litteratum  quemdam  uirum;  hinc  iratus  Berengarius 
Pictauensis,  uir  et  ipse  non  infacundus  ac  discipulus  Petri,  contra  Bernardum  librum 
unum  scripsit,  non  magni  quidem  corporis,  sed  ingentis  acrimoniae  :  de  quo  postmodum 
a  multis  increpatus  se  excusat,  quod  adolescens   scripsisset  et  quocl  sibi   uiri  sanctitas 

Iq  Apologia  supra  allata,  Petrarca  locos  significat  quibus  ipse, 
etsi  litterarum  Gallicarum  acerrimus  detractor,  Giareuallensem 
abbatem  laudauerit.  Quattuor  sunt,  si  modo  disquisitio  nostra 
plenissima  est.  Primum  legitur  in  libro  II  De  uita  solitaria,  3, 13 
(cap,  qui  aperte  inscribitur  De  solitudine  beati  Bernardi) :  «  Quid 
Bernardum,  cuius  et  recentiora  et  notiora  sunt  omnia...  Illud 
egregium  ac  praeclarum  dictum,  et  his  quae  inter  manus  habeo 
ualde  consentaneum,  non  silebo  :  solebat  enim  dicere  omnes  se 
quas  sciret  litteras,  quarum  nescio  an  alius  sua  aetate  copiosior 
1'uerit,  in  siluis  et  in  agris  didicisse,  non  bominum  disciplinis,  sed 
meditando  et  orando,  nec  se  ullos  unquam  magistros  habuisse 
praeter  quercus  et  fagos.  Quod  ideo  libenter  refero  quia,  si  quid 
et  mihi  nosse  datum  esset,  idem  de  me  uere  dicere  uellem  et, 
nisi  fallor,  possem1. »  Secundum  locum  est  in  libro  II  De  remediis 
utriusque  fortunae,  cap.  40,  ubi  Bernardi  uerbum  fere  identidem 
commendatur2.  In  libro  I,  De  uera  sapienlia  Bernardus  citatur3; 
in  Fam.  VI,  6,  honorifice  inter  Patres  nominatur.  Ex  operis  ergo 
relatione,  in  Apologia  et  in  De  uera  sapientia,  apparetFranciscum 
libros  De  consideratione  (ad  Eugenium  III)  tractauisse  et  forte 
in  bibliotheca  sua  seruasse;  de  aliis  ucro  abbatis  operibus  nihil 
est  quod  dicamus,  cum  illis  profecto  abstinuisse  uideatur.   At 


noadum  penitus  nota  esset.  Horum  certe  neutrum  mihi  competit,  nam  nec  de  Bernardi 
sanctitate  sum  dubius  et  adolescens  esse  desii,  sed  illud  dico,  quod  licet  hodie  procul 
dubio  sanctus  sit,  fieri  potest  ut,  dum  ad  Eugenium  scripsit,  nondum  forsitan  sanctus 
esset.  Sanctitas  enim,  sicut  omnis  uirtus,  non  cum  homine  nascitur,  sed  studio  quae- 
ritur,  et  augetur  et  frequentatis  actibus  in  habitum  transit.  Itaque  mihi  aliud  assumo, 
quod  in  quadam  excusatoria  epistola  ad  episcopum  Mimatensem  Berengarius  idem 
ait  :  «  Nonne  abbas  homo  est?  nonne  nobiscum  nauigat  per  hoc  mare  magnum  et  spa- 
«  tiosum,  inter  reptilia  quorum  non  est  numerus  ?  cuius  nauis  etsi  prosperiori  feratur 
«  nauigatione,  tamen  serenitas  maris  in  dubio  est ».  Ego  uero  Bernardi  nauem  portum 
iam  tenere  non  ambigo,  sed  dum  scriberet,  haud  dubie  non  tenebat;  homo  erat,  et  in 
carne  positus  passionibus  subiacere  poterat».  (Op.  1074). 

1.  Op.  263. 

2.  Op.  421.  Mirum  illud  testimonium  de  S.  Bernardi  iuuenta  frustra  in  operibus 
eiusquaesiuimus,net  mentionem  de  sententia  ullam  inuenimus  apud  illosqui  res  eius  uitae 
composueruut.  Statquidem  in  epistola  Nicolai  de  Clemangiis  (Opera,  ed.  Lydius,  Lugd. 
Bat.,  1613,  Ep.,  p.  20);  sed  e  Petrarcae  operibus  emanare  potest,  a  docto  uiro  Nicolao 
haud  ignotis.  Franciscus  igitur  memoriam  ore  traditam  uidetur  collegisse. 

3.  «  Hinc  Bernardus  ad  Eugenium...»  Op.  325.  Loca  excerpit  ex  libro  II,  De  consi- 
deratione  sui,  cap.  3  et  4,  et  ex  libro  IV,  cap.  2  (S.  Bemardi  uol,  I,  ed.  Mabillon, 
P.irisiis,  1690,  col.  411,  418,  435  sqq.). 

saltem  Bernardi,  Abaelardi,  ulliusue  scholasticorum  libros  ex  in- 
dustria  nullo  modo  quaesiuit1. 

Plura  testimonia  ex  codicibus  etiamnunc  repertis  aut  ex  ope- 
ribus  a  Francisco  editis  eruere  uellemus,  quibus  litteris  eccle- 
siasticis  instructior  et  recentioribus  libris  ditior  appareret.  Sed 
nullius  ex  illustribus  medii  aeui  scriptoribus,  praeter  eos  qui 
in  nostris  opusculis  memorantur,  ne  nomen  quidem  apud  Petrar- 
cam  inuenire  potuimus.  Qua  penuria,  nisi  nos  fallit  opinio, 
quanta  fuerit  pietas  eius  erga  antiquitatis  tum  sacrae  tum  pro- 
fanae  scriptores  ergaque  ueterum  litterarum  monumenta  clarius 
apparet. 


VlDI  AC   PERLEGI, 

Lutetiae  Parisiorum,  in  Sorbona,  a.  d.  XVKal.  dec. 
anni  MDCCCLXXXXI, 

Facultatis  Litterarum  in  Academia  Parisiensi  Decanus, 

A.  HIMLY. 

Typis  mandetvr, 

Academiae  Parisiensis  rector, 

GREARD. 


1.  Ut  uere  dicamus,  scholasticos  Italos  multis  laudibus  extulit  (v.  supra,  p.  3i,  n.  3), 
nunquam  autem  legit,  cum  Gallos  aliquot  lectione  quadam  et  commemoratione  pro- 
secutus  sit. 


APPENDIX 

Epistula  sequitur,  quae  duorum  uirorum  de  Petrarca  bene  me- 
ritorum  et  indagationum  ab  utroque  institutarum  haud  ingratam 
memoriam  nonnullis  legentibus  afferat.  Amicus  egregius  et  in 
omni  re  litteraria  promptus,  prof.  Vincentius  Grescini,  nobis 
exernplum  communicauit. 

(Ex  apographo  in  Bibl.  Seminarii  Paduani,  cod.  354  —  miscell.) 

Lettera  dell'  ab«  Pierantonio  Serassi  al  P.  Antonio  Evangelii  C.  R.  S. 
Roma,  1  Feb°  1777. 

Sento  con  grandissimo  piacere  la  bella  e  curiosa  opera  che  V.  R.  ha 
presa  a  scrivere  intorno  a'  monumenti  del  Petrarca  che  si  trovano  costi, 
il  che  mi  e  giunto  affatto  nuovo,  non  mi  potendo  immaginare  che  dopo 
quello  che  ne  avean  detto  il  Tommasini  e  l'Ab.  de  Sade,  ci  fosse  piii  luogo 
a  veruna  importante  scoperta.  Nel  rallegrarmi  pertanto  con  Lei  di  cosi 
nobile  sua  intrapresa,  debbo  anche  ringraziarla  della  cortese  memoria  che 
conserva  di  me  e  dell'  onore  che  mi  fa  de'  suoi  graditissimi  comandi.  lo 
aveva  gia  da  molti  anni  esaminati  tutti  i  testi  a  penna  del  Petrarca  che  si 
trovano  nella  Vaticana,  e  particolarmente  que'  due,  che  vengono  creduti 
autografi;  onde  al  solo  vedere  il  saggio  da  Lei  trasmessomi1,  mi  sov- 
venne  subito  ch'era  piii  somigliante  alla  scrittura  del  Godice  3195,  stimato 
da  alcuni  originale,  che  a  quella  dei  Frammenti,  che  sono  indubitamente 
di  mano  del  Petrarca,  e  che  formano  il  Codice  Vaticano  3196.  Volli  pero 
assicurarmi  coll1  esaminare  di  nuovo  questi  codici  e  confrontarli  col  carat- 
tere  della  scheda  mandata,  e  posso  dirle  che  il  carattere  della  scheda  ha 
pochissimo  da  fare  con  quello  del  codice  de'  Frammenti,  nel  quale  pero  si 
veggono  due  maniere  di  scrittura,  unarotonda  epulita,  e  che  potrebbeaver 
qualche  somiglianza  col  saggio  trasmesso,  e  Paltra  differentissima  e  brutta, 
e  difficile  a  leggersi  da  chi  non  e  beri  pratico;  e  questa  contiene  i  penti- 
menti  e  varie  annotazioni  scritteci  posteriormente  dall'  autore  currenti 
calamo,  come  gli  andavan  (sic)  scrivendo.  La  scrittura  poi  del  Codice  3195 
e  certamente  somigliantissima  a  questo  saggio,  ma  io  non  credo  che  quel 
codice  sia  di  mano  del  Petrarca,  bensi  penso  che  potesse  essere  fatto  scri- 
vere  dal  Petrarca  a  un  suo  diligente  copista,  e  che  sia  poi  stato  riputato 


1.  De  epistula  poetae  manu  scripla  agitur,  ad  Ioannem  de  Dondis  mandata  (Sen, 
XII,  1),  quae  nunc  etiam  in  bibliotheca  Seminarii  Paduani  reuerenler  asseruatur. 
(V,  P,  et  1'Hum.,  p.  95,  n.  2). 

originale,  pcrche  venuto  a  diritura  dalle  mani  delP  Autore.  Esso  e  in  per- 
garnena  in  foglio,  ed  e  di  un  carattere  nitidissimo,  che  si  puo  chiamare  lo 
stampatello  di  que1  tempi;  il  suo  titolo  e  questo  Francisci  Petrarce  Laureat. 
poete  revum  uulgarium  fragmenla.*  V'e  tutto  il  Canzoniere  eccetto  i  Trionfi. 
11  Tommasini  lo  da  per  originale,  e  per  tale  fu  pur  citato  dagli  Accademici 
della  Grusca  nella  risposta  che  diedero  al  Menagio  e  a  Giovanni  Cappellano 
sopra  una  loro  quistione  intorno  al  vero  senso  di  un  passo  del  poeta  (Me- 
nag.  Mesc.  pag.40ediz.  Rot.2)  dicendo  :  «Ma  quando  tutte  le  ragioni  fin  qui 
addotte  non  fossero  sufficienti  a  provar  questo  vero,  che  lo  crediamo  suffi- 
cientissimo  per  convincere  tale  essere  stato  il  pensiero  del  Petrarca,  il 
testo  a  penna  originale  di  mano  dell1  autore  che  si  conserva  nella  Libre- 
ria  Vaticana  al  n°  3195,  nel  quale  si  legge,  etc. »  Ma,  come  dissi,  essendo 
la  scrittura  di  questo  codice  dissimile  affatto  da  quella  de1  Frammenti  si- 
curamente  autografi,  stimo  che  siasi  ingannato  chiunque  ha  creduto  il 
detto  codice  di  mano  del  poeta.  La  lettera  dunque  ms.  del  Petrarca  a  Gio- 
vanni  Dondi  puo  bensi  riputarsi  originale,  come  scritta  da  un  amanuense 
deli1  autore,  e  forse  da  quel  medesimo  che  scrisse  il  Godice  3195,  ma  non 
piu  autografa  per  le  ragioni  dette  di  sopra3. 

Dovendo  poi  Ella  far  menzione  di  varj  testi  a  penna  del  poeta,  credo  che 
non  Le  possa  esser  discara  la  notizia,  che  nella  Vaticana  medesima  v'e  il 
Ganzoniere  del  Petrarca  tutto  di  mano  del  Bembo,  che  per  suo  esercizio, 
copio  in  un  grosso  volume  in  foglio  tutto  Dante  e  tutto  il  Petrarca.  II  Co- 
dice  e  segnato  n°  3197,  nel  cui  line  si  leggono  le  parole  seguenti  :  Finitus  in 
Recano  rure  Herculis  Strozze  mei  Sept.  Kal.  Aug.  MDII.  Questo  Recano  e  una 
Villa  del  Ferrarese  sulla  sinistra  del  Po  di  Lombardia,  ne'  confmi  col  Pole- 
sina  di  Rovigo4. 

Quanto  al  Breviariodel  Poeta  portato  gia  a  RomadaICanco  Sanbonifacio, 
e  dopo  la  di  lui  morte  acquistato  da  Gregorio  Montagnana,  io  non  ho  po- 
tuto  ritrovarne  veruna  traccia,  onde  non  saprei  che  Le  dire  su  tale  propo- 
sito.  Ho  bensi  avuto  copia  di  un  Breve  di  Gregorio  XI,  molto  onorevole 
alla  memoria  del  nostro  Poeta5,  quale  penso  che  potra  riuscire  di  qualche 
ornamento  al  suo  trattato,  di  che  Ella  ne  dovra  saper  grado  all1  eruditis- 
simo  sig.  ab.  Gaetano  Marini  uno  degli  Archivisti  Vaticani  che  gentil- 


1.  De  codice  et  inscriptione,  cf.  Le  Canz.  autographe  de  P.,  Parisiis,  1886.  Duobus 
manibus,  ut  scis,  confectus  est. 

2.  Aegidius  Menagius,  Mescolanze,  ed.  Roterod.,  1692.  Notabile  testimonium  de 
codice  sequitur. 

3.  Errat  tota  uia  in  duobus  scriptor,  ut  nunc  ab  omnibus  compertum  est. 

4.  Cf.  La  Biblioth.  de  F.  Orsini,  p.  308. 

5.  lustrumentum  illud,  de  quo  parum  diligenter  uerbum  fecit  Gaetanus  Marini,  Ar- 
chiatri,  t.  JI,  p.  21,  editum  reperitur  apud  Ehrle,  Hist,  biblioth,  Rom.  pontificum, 
t,  ],  p.  143. 

tnente  me  ne  ha  fatto  parte,  sentendo  da  me  la  idea  della  sua  opera.  Rile- 
vera  da  questo  Breve  la  stima  che  quel  gran  Pontefice  fac^va  degli  scritti 
del  Petrarca;  il  che  viene  a  render  anche  maggiormente  plausibile  la  cura 
che  V.  R.  ha  preso  d^illustrarli.  E  qui  pregaudola  a  continuarmi  1'onore 
della  sua  erudita  corrispondenza,  e  di  recare  i  miei  piu  affettuosi  saluti  al 
nostro  dottissimo  P.  D.  Alessandro  Barca,  che  amo  e  stimo  quanto  ben 
merita  la  sua  molta  virtu  e  la  sua  leale  e  dolcissima  gentilezza,  mi  do  il 
contento  di  rassegnarmi  con  pienissima  stima... 

P.  S.  Ho  poi  veduto  in  Gasa  Borghese  il  Breviario  del  Petrarca.  Esso  e 
scritto  in  pergamena  con  qualche  miniatura  di  lettera  antica  in  un  quarto 
piccolo,  ed  e  molto  usato.  Nel  riguardo  vi  si  leggono  queste  parole  :  Relic- 
tum  fuit  per  Dominum  Franciscum  Petrarcham  quondam  canonicum  Paduanum 
Sacristie  Maiori  Cat.  Paduane  =  La  prima  pagina  comincia  cosi  :  In  noe 
Dni.  Incipit  ordo  breuiarii  secundum  ordinem  et  consuetudinem  Romane  curie  : 
In  primo  sabalo  de  Aduentu  :  ad  uesp.  cap. 

